Bible in one year - Aymara Bible 1997 - March 23\n1. “Jumanacan Tatitu Diosamaw puriyapjjätam cawquïri oraktï catuntapcäta ucaru, ucatsti jumanacan nayrakatamatjja pakallko wali jach'a ch'amani marcanacaruwa jakonucuni: hititanacaru, gergeseonacaru, amorreonacaru, cananeonacaru, ferezeonacaru, heveonacaru, uqhamarac jebuseonacarusa.\n2. Cunapachatejj Tatitu Diosamajj uca marcanac amparanacamaru catuyapjjätam, uqhamaraqui atipjapjjät ucqhajj janiw jumanacajj cunsa jumanacatac catusipjjätati, jan ucasti take yänac t'unjapjjäta, janiraquiw cuna suma arust'äwirus jupanacampi mantapjjätati ni jupanacat qhuyapayasipjjätasa.\n3. Janiraquiw jumanacajj jupanacampi familiachasipjjätati ni yokall wawamaru ni imill wawamarusa jupanacan wawanacapampi casarapjjätati.\n4. Uqham lurapjjasma ucqhasti jupanacajj jumanacan wawanacamarojj Tatitu Diosat armasiyapjjaspa, yakha diosanacaruw yupaychapjjaraquispa. Ucatsti Tatitu Diosan colerasiñapaw jumanac contra sartani ucat mä ratoquiw t'unjapjjätam.\n5. Cuntï jumanacajj lurapjjäta ucanacajj acanacawa: Altaranacapa tincuyapjjäta, ucatsti t'unjapjjaraquïtawa uca kalanacata, lawanacata lurat diosanacapa, cawquïrirutï yupaychapqui, uqhamaraquiw yakha diosanacapsa takpach phichhantapjjäta.\n6. Jumanacasti Tatitu Diosatac ajllit marcäpjjtawa; Diosaw jumanacarojj take marcanacat sipansa ajllisipjjtam, uqhamat jumanacajj jupatac yakhachat marcäpjjañamataqui.\n7. “Tatitu Diosasti janiw jumanacarojj yakha marcanacat sipan jach'a marcäpjjatam laycuti ajllisipctamjja, jan ucasti jumanacajj take marcanacat sipansa jisc'a marcaquïpjjtawa.\n8. Tatitu Diosasti Egipto marcatwa irpsunipjjtam, cawqhantï esclavot sarnakasipcäyäta, ucatsti jach'a ch'amapampiw khespiyanipjjtam faraón reyin apnakäwipata, jumanacaru take chuymapampi munasaraqui, cuntï awquinacamaru arupampi arsuwaycän ucanac phokhasa.\n9. Yatipjjam, Tatitu Diosasti jupa sapaquiwa cheka Diosajja, jupaquiraquiwa take suma arust'äwinacapsa munasiñampi wawanacapan wawanacapampi phokharaqui, qhitinacatï take munasiñ chuymampi munapqui uqhamaraqui camachi arunacapsa phokhapcaraqui ucanacaru.\n10. Ucampis mutuyaraquiwa qhititï juparu uñisqui ucarojja. Janc'aquiraquiw jupajj mutuyi qhititï juparu uñisqui ucarojja.\n11. Phokhapjjamaya cawquïri camachi arunaca, leyinaca, arsutanacaptï jichha uruna churapcsma phokhañataqui ucanacjja.\n12. “Jumanacatejj uca arsutanacap ist'asina phokhapjjäta, uqhamaraqui uca leyinacarjama sarnakapjjäta ucqhajja, Tatitu Diosajj munasiñampiw phokhani cawquïri suma arust'äwinacarutï jumanacan awquinacamampi mantawayqui ucanacjja.\n13. Jumanacarusti munasiñampiw uñjapjjätam, bendicipjjaraquïtamwa waljaniru mirtayasa; uqhamaraquiw jupajj bendiciraquini wawanacamaru, yapunacamaru, cosechanacamaru, trigo yapunacamaru, vinomaru, aceitemaru, uqhamaraquiwa bendicini vacanacamana, ovejanacamana kallunacaparusa, cawquïri oraktï churä siscän awquinacamaru arupampi arsusina ucanacaru.\n14. Jumanacasti take marcanacat sipansa walja bendicionanac catokapjjäta; janiraquiw jumanac taypinjja jan wawachasiri warmis utjcaniti ni jan wawani jakesa; uywanacam taypinsti janiraquiw utjcaniti jan mirir uywajja, ni kachu uywatsa ni orko uywatsa.\n15. Tatitu Diosasti take usunaca, azot'inaca jumanacat apakapjjätam, cawquïri usunactï Egipto marcar apaycän ucanaca; ucampis take uca usunacampejj uñisirinacamaruwa t'akhesiyani.\n16. Ucatsti jumanacajj take cawquïri marcanactï Tatitu Diosajj amparanacamaru catuyapcätam ucanac t'unjapjjäta. Janirac jumanacajj jupanacat qhuyapayasipjjamti ni diosanacaparus yupaychapjjamti, uqham lurapjjasma ucqhajj aynacht'añaruw puripjjasma.\n17. “Inas jumanacajj chuymanacaman amuyapjjchïta: ‘Aca marcanacajj jiwasat sipansa juc'ampi jilt'atawa, ¿cunjämraqui t'unjapjjeriststi?’ sasa.\n18. ¡Ucampis jumanacajj jan ajjsarapjjamti! Sum amtasipjjaraquim cunjämtï Tatitu Diosajj faraón reyiru, take Egipto marcarus lurcän ucanaca.\n19. Amuyt'asjjapjjaraquim cawquïri jach'a yant'anactï jumanacpacha uñjapcta ucanacata, uqhamaraqui uca unanchanacata, jach'a milagronacata, ucatsti cunja jach'a ch'amampisa Tatitu Diosajj Egipto marcat irpsunipjjtam ucanacata. Uca quipcaraquiwa Tatitu Diosajj lurani cawquïri marcanacarutï jumanacajj ajjsarapcta ucanacarojja.\n20. Ucat sipansa Tatitu Diosajj jumanac taypirojja wali ajjsarcañacwa apayanini, ucatsti take cawquïrinacatï jacasipqui, jan ucajj imantasipqui ucanacaru jiwarayañataqui,\n21. uqhamasti jumanacajj jan jupanaca nayräjjana qhathatipjjamti, jumanacan jach'a ajjsarcañ Tatitu Diosamaw jumanacampïsqui uca laycu.\n22. Tatitu Diosasti juc'at juc'atwa uca marcanacar jakonucuscani; jumanacasti janiw jupanacar janc'aqui tucjañ puedipcasmati, jan ucasti monten jaquir animalanacaw jiljjataspa jumanac nayräjjana ucatsti muyuntasin nuwantapjjeristam.\n23. Ucampis Tatitu Diosamaw uca marcanac amparanacamar catuyapjjtam, ucata jupanacar k'al tucjapjjañanacamcama.\n24. Reyinacaparusa jumanacan amparanacamaruw catuyapjjtam, ucatsti jumanacaw jupanacarojj chhaktayapjjäta jan qhitis aca oraken jupanacat amtasiñapataqui. Janiwa cawquïrisa jupanacatjja jumanac nayräjjan sayt'asiñ puedcaniti, ucatsti jumanacajj take jupanacaruw jiwarayapjjäta.\n25. Ninampiraquiwa phichhantapjjäta diosanacapsa. Ucatsti janiraqui munapayapjjamti uca diosanacapar lip'suyat koripsa ni kollkepsa; jan jumanacan uqhamat jucharu puripjjañamataqui, uc lurasasti Tatitu Dios nayräjjan jan wali lurapjjasmajja.\n26. Ucatsti jan jumanacajj utanacamaru apasipjjamti cunatï maldicitäqui ucanacjja, jan uqhamata jumanacas t'unjatäpjjañamataqui. Take ucanacwa t'unjapjjäta ucatsti maldicitätwa uñt'apjjaraquïta.\n1. “Cawquïri camachi arunactï jichha uruna churapcsma ucanac phokhañataqui suma chuyma uscupjjam, uqhamata cawquïri oraktï Diosajj jumanacan awquinacamar churä siscäna ucar mantasin jacapjjañamataqui, mä jach'a marca tucupjjañamataquiraqui.\n2. Ucatsti amtasipjjaraquim cawquïri thaquinjamtï Tatitu Diosamajj irpanipjjtam wasarana pusi tunca maranaca sarnakayasa jumanacar yant'añataqui, uqhamaraqui yatichañataqui, uqhamata amtäwinacam uñt'añataqui, camachi arunacajj phokherjamäpjjtati jan ucajj janicha uc yatiñataqui.\n3. Diosajj walsa t'akhesiyapcchïyätam mank'atsa awtjayasa, jupajj maná sat mank'aña churapjjäyätam, cawquïri mank'añtï jan jumanacasa ni awquinacamasa uñt'apcän ucanaca, uqhamat jumanacar uñacht'ayañataqui jakejj jan t'ant'a sapampiqui jacatapa jan ucasti take cawquïri arunacatï Tatitu Diosan lacapat mistqui ucanacampi jacataparaqui.\n4. Uca pusi tunca maranac sarnakasajja janiw isinacamas thanthascänti ni cayunacamas p'usurcaraquïnti.\n5. Amuyasipjjamaya, cunjämsa mä awquejj wawaparojj ewjje uca quipcaw Tatitu Diosamajj jumanacaru ewjjapjjäyätam.\n6. Phokharaquim Tatitu Diosaman camachi arunacapjja, ucatsti jach'añchapjjaraquim, cawquïri yatichäwinactï churapctam uqhamar arcasa.\n7. Diosasti mä suma orakeruw irpapjjätam, cawqhantï jawiras jalasqui, jalsunacas vallenacana kollunacansa jalasqui uca orakeru.\n8. Uca orakenjja achuraquiwa trigo, cebada, uva, higo, granado, olivo, uqhamaraqui misq'is utjaraqui.\n9. Uca marcansti jumanacajj janiw mank'atjja t'akhesipcätati ni cunas pist'apcätamti; kalanacapatsa hierro metalanac apsupjjäta, kollunacapatsti cobre apsupjjaraquïta.\n10. Ucatsti cunapachatï mank'asjjapjjäta sist'asjjapjjaraquïta ucqhajj Tatitu Diosamaruw yupaychapjjäta uca suma orake jumanacaru churatapata.\n11. “Tatitu Diosamatsti janipun armasipjjamti, janirac armasipjjamsa camachi arunacapa, arsutanacapa, leyinacapsa jichha uruna churapcsma ucanac phokhañsa.\n12. Cunapachatejj jumanacajj mank'apjjäta sist'asipjjaraquïta, ucatsti uca suma lurat utanacana jacapjjaraquïta,\n13. uqhamaraqui vacanacamsa, ovejanacamsa jiljjattir uñjapjjaraquïta, korimsa, kollkemsa take yänacamsa,\n14. ucatsti jan jumanacajj jach'a jach'a tucupjjamti ni Tatitu Diosamatsa armasipjjamti, cawquïri Diosatï Egipto marcat irpsunipjjtam, cawqhantï esclavot sarnakasipcäyät ucata.\n15. Cawquïri Diosatï irpanipjjtam uca jach'a ajjsarcañ wasaranjama, venenon asirunacani, escorpionanacan phokhantata, cawqhantï umas jan utjcäna uca cheka, ucampisa Tatitu Diosajj mä karkat uma jalsuyäna jumanacan umañanacamataqui.\n16. Ucatsti wasaranjja maná sat mank'a mank'ayapjjtam, cawquïri mank'tï jumanacan awquinacamajj jan uñt'apcäna, jupanacan llamp'u chuymanïñ yatekapjjañapataqui, uqhamwa ucanacajj jumanacan asquimataquiraquïnjja.\n17. “Janiraqui ucatjja chuymanacaman amuyapjjaraquimti: ‘Aca take yänacjja jiwasan ch'amanacasampiw jicjjatasisctan’ sasa.\n18. Jan ucasti Tatitu Diosamat amtasipjjam, juparaquiw uca yänac jicjjatañataquejj ch'am churapjjtam, uqhamatwa jumanacampi phokhasi cawquïri arust'äwirutï awquinacamampi mantawaycäna ucanacajja.\n19. “Ucatsti jumanacatï Tatitu Diosamat armasipjjäta, yakha diosanacan khepaparaqui arcapjjäta, ucanacarus quillt'asipjjaraquïta ucqhajj nayajj chekpachanwa sapjjsma, take jumanacajj t'unjatäpjjätawa.\n20. Cunjämtï Diosajj t'unjcani cawquïri marcanacatï sarnakäwinacaman jicjjatasini ucanacarojja, uqhamaraquiw jumanacajj t'unjatäpjjäta Tatitu Diosar jan ist'atanacam laycu.\n5. Tatitun amparapar sarnakäwim catuyasim, jupar take chuymamp alcatam, jupasti yanapätamwa.\n6. Asqui cancañamarojj willjtar uñtat khantayani, asqui sarnakatamsti chicürjam khanayani.\n7. Tatitun nayrakatapan amuct'am; jupan yanapap llamp'u chuymamp suyam, ñankha lurir jaken atipjatapat jan k'apisimti; ñankhanac amtir jakets janirac mayjt'asimti.\n8. K'apisiñ apanucum, chuym ch'amact'ayasiñ jaytanucum, ñankha jan lurascañamataquejj jan k'apisimti,\n9. ñankha luririnacajj oraket jakonucutäpjjaniwa, Tatitur suyt'irinacasti oraken jacasipjjani.\n10. Acat mä juc'a urunacarojj ñankha lurir jakenacajj chhaktjjaniwa; jupanacar thakcätasa, janiw jicjjatcätati;\n11. llamp'u chuymaninacasti orak catokapjjani, jilarquir sumancañampiw cusisipjjaraquini.\n9. Qhititejj jisc'achätaqui loktirinacanïqui uca jakejj juc'amp aytatawa, qhititejj jach'ar aptata jan mank'at kheparqui uca jaket sipansa.\n10. Asqui jakejj uywanacapatjja qhuyapayasiwa, ucampis ñankha lurir jakejja janiw qhuyapayasquiti.\n39. Ucürunacansti Mariajj janc'aquiw saräna, Judea kollu tokena mä marcaru.\n40. Ucatsti Zacariasan utaparuw mantäna, ucat Elisabetar aruntäna.\n41. Cunapachatejj Elisabetajj Marian aruntatap ist'cän ucapachaw, puracapan wawajj onjjti. Elisabetasti Kollan Ajayumpi phokt'atänwa.\n42. Ucat jupajj jach'a arut säna: —Diosaw jumarojj bendistam take warminacat sipansa, uqhamarac wawamarusa.\n43. ¿Qhitiraquïpachat nayasti, Tatitojjan taycapajj nayar uñjt'ir jutañapataquisti?\n44. Juman aruntam ist'as ucspachaw wawajjajj puracajjanjja cusisiñat onjjti.\n45. ¡Cusisiñaw juman iyawsatamajj, cuntejj Tatitojj sisctam uca arunacasti phokhasiniwa!\n46. Ucatsti Mariajj sänwa: “Almajjajj Tatituruw jach'ar apti.\n47. Chuymajjasti Khespiyir Tatitu Diosajjan cusisi.\n48. Diosajj mä jan yäkat sirviripat amtasitap laycu. Jichhat ucsarusti take horasanacanwa jakejj sapjjetani: “Jumajj cusisiñanïtaw” sasa.\n49. Take atipir Diosaw jach'a luräwinac nayampejj luri. ¡Sutipasti kollanawa!\n50. Jupasti qhuyapayasipuniniw take jupar ajjsaririnacarojja.\n51. Jach'a muspharcañ luräwinac luri, uqhamaraquiw jach'a jach'a tucurinacarus atipjaraqui.\n52. Munañaninacarusti luräwinacapats apakewa, ucatsti jan yäkatanacaruw jach'ar apti.\n53. Mank'at awtjatanacarusti asquimpiw phokt'i, kamirinacarusti jan cunanwa qhitanucu,\n54. Israel marcaparojj yanapiwa, qhuyapayasiñapatjja janiw jupanacarojj armquiti.\n55. Cunjämtï awquinacasarojj mä arust'äwjja churawaycänjja, Abrahamampiru, wawanacapampiru wiñayataqui.”\n56. Ucatsti Mariajj mä quimsa phajjsjamaw Elisabet familiapan ucancäna, ucat utapar cutt'awayjjäna.


Nigeria markan yapuchirinakatakit Teléfonos móviles ukax inaki? · Global Voices Aymarata\n(es) ukan jaqukipiri\tSonia Ordóñez\nJaqukipäw uñt'ayata/apkatata 20 Anata phaxsi 2013 9:47 GMT\nAka blog ullart'apxañäni Español, Français, 繁體中文, 简体中文, Swahili, English\n2012 mara tukuykasaxa, Nigeriano Yapuchäw Apanaqirix (Ministerio de Agricultura) apnaqkay jawsañanak inak kampun jakir yapuchirinakar churañatak amtäwip uñacht’ayi. Aka yatiyäwina [en]:\nIbukun Idusote, Secretaria Permanente del Ministerio Federal de Agricultura, Federal Yapuchäw Apanaqirix (Ministerio Federal de Agricultura) tunka waranq waranqanak apnaqkay jawsañanak munasp saspänwa, N60 mä waranq waranqan waranqapaspaw chanipaxa, China-mpit EE.UU-mpituqita, taqpach marka kampun jakirinakar inak churañataki.\nNigeriana blog ukan mayj mayja amuyunak uñstayi.Kikiowo Ileowo [en] Ileowo kawkits apsu marka apnaqirix jakhthapïw (estadística) jiskt’i – kunatix 10 waranq waranqanak apnaqkay jawsañanak 10 waranq waranqanak yapuchirinakatak qhananchphana – akata:\nAhora, consideren que una gran parte de la producción de alimentos en Nigeria se lleva a cabo a través de la agricultura mecanizada que utiliza menos mano de obra. Los «agricultores» a los que el Sr. Presidente quiere proporcionar teléfonos son agricultores de subsistencia que producen lo que consumen principalmente en sus casas. Tengo un jardín en la parte de atrás de mi casa, ¿me da eso derecho a ser beneficiario de un ‘Jona-phone'? No veo ninguna razón por la cual el presidente junto con su ministro de Agricultura insultaría la inteligencia colectiva de los nigerianos con una noble idea de cara a la galería que ha revolucionado países como Uganda, Kenia y la India.\nJiskt’awix akawa … 10 waranq waranqanak yapuchirinakaxa kawkinkisa? 16.074.295 jan irnaqäwinakanix pallapallanakatat jan ukax 51.181.884 irnaqäwininakatacha? Nayrïrichix, kunapinis Nigeria markanx achuy jani mä manq’a achüw tamachäwir tukuñataki?\nJichhaxa, Nigeria-n walja manq’anak achüwix mecanizada yapuchäwimpiw lurasi kunatix ampar apnaqäwix juk’akiwa. “Yapuchirinaka” khitinakarut Irpirix jawsañanak churañ munix yapuchäwit jakirinak utanakpanak manq’añatak achuyapxi. Nayax utaj qhipäjan mä panqaranak achuyt, ukampix mä ‘Jona-phone’ qatukiristi? Janiw kuna amuys uñjkt Irpirix yapuchaw irpirimp taqi nigerianon amuyunakar aka wali aski amuymp ñanqhachasp kunatix Uganda, Kenia ukhamarak India markanakax ukham amuyunakampiw wal nayrar sartayi.\nUkatatx jawsañanak chanipx askichapxiwa [en]:\n… Yapuchäw Irpirixa, Dr. Akinwunmi Adesina, Secretaria Permanente del Ministeriow yatiyäw askicht’i, kullaka Ibukun Odusote ukaxa, marka apnaqir waranq waranqan waranqap N60 chaniruw jawsañanakax alatän sanwa, ukat jawsañanak yapuchirinakar churätan público-privada yanapt’äwimp sasaw qhananchi.\nDr. Akinwumi Adesina, Nigeria markan Yapuchäw Irpiri Dr\nDr. Adesina, Yapuchäw Sullka Irpirixa, amtaw jark’añatakiw sayt’asi. Yatiyäwin yatiyäwix siwa [en]:\nKunawrsati Yapuchäw Irpirjam willka kuti phaxsin 2011 maran purktxa, mä ñanqha fertilizantenak tamamp jan wakiskirimpiw jikista. Marka apnaqirix (gobierno) ancha walja qulqimp jikxatas ukhamarak churas yanapt’at fertilizante qulqi tukjataskäna, ukampirus 11% juk’aruw fertilizantenak yapuchirinkax jikxatapxäna. Mä qawqha marka apnaqirin fertilizantenak jikxatatax janipiniw imjasïwinakar churatäkanti. Mä qawqha churat fertilizantenakax juk’amp laq’aninw fertilizantet sipanxa, ukhamats walja marka apnaqirin yanapt’at fertilizante-nakax marka qurpachäwinakanak jak’anak qhatu chaniruw alxasiki.\nAka askichäw tecnologíamp pampachata, fertilizantenak ñanqhachäwimp churäw tukt’ayiwa [en]:\nPusi tunka mara fertilizante-nak tama ñanqhachäw 90 urunak saraqkipan irpirit utt’ayasitat tukt’aytana. ¿Kunjams lurtana? Jiwasax kampun jakir yapuchirisanakar GES (Growth Enhancement Support, jan ukax juk’amptayawir yanapt’äw jiltäwiru) chiqanch apantäwimp qasiw phaxsin 2012 maran yanapt’at fertilizantenak ukhamarak wali suma jathanak churtana. GES chiqanchax chiqakiw apnaqkay jawsañanak apnaqäwimp yapuchirinakar (fertilizantenakampir jathanakampir) mantäwinak churi. Mä plataforma electrónica (e-wallet) uñstaytan kawkinti taqpach markan yapuchirinakamp yapuchäw alxirinakamp ukhamarak achüw alxañ utanipx ukaruw qilqantana. Jichhakamax 4.2 waranq waranqanak yapuchirinak ukhamarak niya 900 yapuchäw lakintirinakw qilqantata.\nSullka Irpirix (ministro) walja nigerianonak yapuchirinakax janiw qilqañs ullañs yatipkiti, ukampirus apnaqkay jawsañanak atipxaniw apnaqañ amuyi [en]:\nMä qawqha jaqinakax yapuchirisanakax t’arapxiw ukhamarak janiw atipkit apnaqañ apnaqkay jawsañanak amuyapxi. Uka amuyux janiw qhananchkit chiqatapa. GES chiqanchankasaxa, yapuchirinakax arupampipin alakipäwinak lurapx apnaqkay jawsañanak apnaqasa. Apthapit yatiyäwinakatx yapuchirinak apnaqkay jawsañanak apnaqatap mimar mara fertilizante-nakamp jathanakamp churayasiñatakixa, jawsañanakamp alakipäwinak luratax GES chiqancha uñakipasax 4.9 waranq waranqanakaw lurataxa. Akanakatxa, 1.2 waranq waranqanakaw ingles aruna, 620.000 Pidgin-nana, 2.2 waranq waranqanakaw Hausa, 854.000 Yoruba ukhamarak 344 Igbo. Aka yatioyäwinakataxa, janiw kuna payachasiñas utjkiti kunatix yapuchirinakax apnaqkay jawsañanak yatipxiw apnaqaña.\nTecnología, Dr Adesina jupatakix [en], janiw utjkanit jan manq’a uthawix aka uraq jithiw q’al marka chäqanak pichsuwitats amuy tuküwipar yanapt’awiyiwa:\nUraq jithiwitatxa, wali mulljasïwiw markan uthäna… nayax janiw mulljaskti. Jiwasax jichhax tecnología apnaqtan jiwasan amtawis kunkachayañataki. Remoto sensore-nakamp jamuqanakamp satélite-tpach apnaqtan, uraq jithiwix kawkhankäns ukas suma uñakipataw ukat mä 1.17% yapuchat uraqikiw uraq jithiwit t’unsutän yatitaxänwa. Jiwasar k’umirinakax janiw ukhamakit uka uraqpachar uñast’ayañ munapxäna, manq’a jan uthawix uthapinirjamawa. Pantjasipxanwa. Jichhaxa, uraq jithiwit phisqa phaxsixiw, janiw manq’a jan uthawix utjkiti.\nUkampirusa, mä qawqha internautanakax jiskt’anakaniskapxkakiwa. Olusola Adegbeti jiskt’iwa [en]:\nUkhamaxa, myanix jiskt’añpapiniwa, retórica jiskt’awiskchisa, alaw ukahmara taqpach Nigeria markankir yapuchirinakar GSM jawsañanak jichhakam nigeriano achüw tamatak jach’a jan walt’awipiniti. Uka uñakipasaxa, wali askiw saña janiw kuna Salomón amuyun jan ukax Isaías arjir amuyuniñäkit jan walt’awinakamp kunkachayasiñatak ukapachat achüw tamar wal wajchachi, kunjamas yapuchaña uraqir jan utjkasa, jan ñanqahachäwin ukhamarak qhisphit qulqi mayt’aw tamanakax utjkit yapuchirinak ukhamat achuyir maquinarianakamp comercial-amp jikxatañpatak kawkiti taqi markar wali thurt’ayir, tecnología jan jasak jikxataña ukhamarak wakiskir estructura de soporte agroquímica maran yapuchäwitak ukhamarak walja marataki jan uthasaxa, kunjamas uywa uywäwixa…\nThe Sun [en] jiskt’iw machaq apnaqkay jawsañanakax yapuchirinakaytakix wakiskiripiniti, kunawrsati mä amuyunijapx jan ukax yaqha yatiyäwinakanijapxi:\nJawsañatakix janirakiw wali khusa yapuchirinakar puriñatakïkiti kunatix niya taqpachäniw markat jayan jakapxi. Kampun yatiyäwinakaxa, utt’at yatiyäw uñacht'äwinak ukhamarak uxurinak juk’amp askinakawa. Ukhamarak wali aski chiqa amyunakaw utj aka jawsañanak churäw sasax kawkirinakampit marka apnaqirix laphi achüw markan sarantayaspa. Juk’amp askipinixa, marka apnaqirix janiw yapuchirinakataki jawsañanak alañpäkit kunatix khitinakati jawsañanak apnaqxapjixa, jawsañanakapxiwa.\nAljañ jawsañanakamp markan kunjamas N2000 ukhamarak N3000 juk’a chanirukix, kawkir yapuchiris mä ssutinïñ munsapax atispaw jikxataña, sutininakaxpachawa. Jan ukhamäkchixa, marka apnaqirix aka aski yänak churañpawa.\nDisu Kimor [en] jan wakiskir amtjamaw amuyi:\nUraqpacharuw aka jan wakiskir amtanakax laruyan kawkinti jiwasax señamp aruskipäw juyckhunakar yatichañ muntana. Kawkir markas kunjamas Nigeria markaxa, nayrar achüw tama sarantayañ munchixa, marka apnaqiriw yapuchirinakar manq’a achüñatak yanapt’añpa sapakut irnaqäw utjañpataki, suma yatxatäwimp ukhamarak nayrar sarantäwimpi, umanïñampi, combustible juk’a qulqiruk jikxatañamp ukhamarak ampar irnaqäwimpi, (jan ñanqahachasa) achüw maquinariamp kunakampit wakisk yänakampi yanapasa.\nDisu tukuyiwa [en]:\nMä uruxa, qharürunakaw aka markat organismos gubernamentalenak niya qhispit ukhamarak políticonak irpirinaka taripäni (juzgar), kawkirinakanti qunqurit markar sarayañ munir jan ukax lunthatsuñatak ukhamarak taqi markachirin qulqip tukjañ llakisïwinakanixa.\nRuben Hilari Perfilan yanapiri »\nviku, walikpun jaqikipt’axa, juk’amp nayrar sarantaskakima…\n20 Anata phaxsi 2013, 7:07 pm


Aluminio markan uñacht’ayatax mä jach’a uñacht’ayata.\nUkatx jikxatasi:Utax > Products > Architectural Mesh > Tipo yatiw>Chain link cortina.\nChain link curtain, ukakipkarakiw uñacht’ayata, ukhamarakiw wire de aluminio ukat uñt’atarakiwa. Kunjamakitix taqpach yatiqañ utax aluminio ukax jan walt’awipawa, ukatx jan walt’awinakaw utji. Akax ch’amancht’awinakax wali suma uñt’atawa. Juk'ampirus k'añaskunakax mä yaqhip arxatasipxi. Ukampirusa, jisk’a jaylliwinakax utjaspa, ukatx wali ch’axwawinak uñjasi. Ukampirusa, walja colores ukanakan uñt'ayasi, ukhamarakiw architectura ukan chhijllataspa. Aka aljasirinakanxa, ch’axwawinak uñt’atawa, hoteles, manq’anakaw utji. Centro de alxaña ukhamarak yaqha utanakaw utji.\nCLC-01 Classic chain Link Curtains\nCLC-02 Half-drop Chain Link Curtain.\nJilïr irnaqäwi: chain link cortina.\nIn Material: aluminium wire.\nJuk'ampirus jan walt'ayata: anodized.\nL colores: arxata, ch’axwa, ch’axwa, ch’axwa, ch’axwa, ch’axwawinaka, ukhamarakiw yaqha ch’uxña uñjasi.\nL Wire diameter: 0.8 mm, 1.0 mm, 1.2 mm, 1.3 mm, 1.6 mm, 1.8 mm, 2.0 mm jan ukax mayipxañapataki.\nL Hook chhijllawi: 9 mm jan ukax 12 mm.\nL Hook jaya: 17 mm, 20.4 mm, 22.5 mm, 24 mm, etc.\nL Curtain grand: 0.8 m × 2 m, 0.9 m × 1.8 m, 0.9 m × 2 m, 1 m × 2 m, 1 m × 2.1 m ukhamaraki.\nNota: Espesionales ukanakax mayacht'asipxi.\nCLC-03 Link de Chain de Curtain Specification Measuremento\nL Environmental ukhamaraki.\nIn Lightweight and flexible structure.\nAka jan walt'ayañataki.\nUka jan walt'ayata, ninax jan walt'ayata.\nNayax wali suma uñjasi.\nUnque design - pä utt'ayatanwa.\nNayax janiw utji.\nYaqhip estilos ukanakatakiw utji.\nUka jan walt’awix wali suma uñt’atawa.\nChain aviations ukanakax apnaqasispawa:\nIn Interior partición.\nIm lampa shade.\nUka architectura ukax jan walt’ayatawa.\nUkampirus ch’amancht’atax walja uñt’atawa:\nIn Upscale resortes.\nIn Shopping malls.\nChain link cortina ukan quta uñt'atawa.\nChain link cortinax fenestran uñt'u\nChain link cortinas ukanakax qulqi qulqiw utji.\nWalja uñt’at manq’u t’aqhisiwinak uñt’ayasi.\nUka ch’uxña uñacht’ayatax kunayman cuboid ukhamanwa.\nChain link cortina ukamp arunakampiw\nUkat plastico uksaruw uñt'ayapxi, ukat plastico ukanakax cartones ukanakar uñt'ayapxi.\nUkampirus qillqt'atarakiwa. Ukhamarakiw qillqt'atarakiwa.\nChain link cortina ukax pilikula plastico ukan uñt'ayata.\nYaqhip carton ukanakax wakicht'atawa.\nUka qillqatanakapatx kimsa thakhinakaw utji. Maynix instalación de trenes ukat yaqhanakapax instalaciones de track ukanakaw utji. Ukampirus instalaciones de track ukanakax instalación U ukat Installación de track H. Taqpach metal metal ukham uñt'atawa. Aka kimsa metodos ukanakax wali suma uñt'atawa. Wali jan walt’awinak uñt’ayapxi, ukhamarakiw uñjasi.Installación:\nUka ch’amanchañatakix ch’amanchat\nKunjamakitix pallapallanakatakiw uñjasi.\nKunjamakitix walja uñacht’ayatax kunayman ch’amanchat\nKunjamakitix k’añaskunakan uñacht’ayatax H ukhamarakiw\nJutïr :Metal Bead Curtainan\nTag : chain link curtain, chain fly screen, aluminum chain curtain,\nChain Fly pantar\nChain flyeen ukax wali suma uñt'atawa, manq'anaka, manq'anaka, cafes ukat retail outletes ukanakatakiwa. Ukampirus paypach irnaqirinakatakix janiw uñjasi. Aluminium Fly Screens ukanakax jach’a utanaka...\nCh’axwawinaka - balanced Weave balanced\nJilïr irnaqäwix mä ch’axwäwimpiw mä ch’amancht’aw uñacht’ayañataki. Uka uñacht’ayaña. Aka wakicht’atax “B” ukham sutimp uñt’atawa.B = uñt'ayatawa.72 = 72 ukha ch’axwawinakaw uñjasi.24 = 24 spirales uk...\nChain Aluminum Curtain - Wall and Ceiling Decoration.\nUkakipkarakiw ch’amancht’asiwix ch’uxña uñt’atawa. 100% aluminio materiales uksat luratawa, ukax wali askiwa. Uka ch’axwawix ch’axwawiwa, ukat mä jach’a yatiqañ utanakaw utji.Uka chhijllawix anodized ...


Bible Verses On The Topic: Pentecost -> Church\n “Semana fiestjja lurapjjaraquïtawa trigona nayrïr achunacapa apakcasina, uqhamarac mara tucusejja cosechanac apthapisajj lurapjjaraquïtawa. “Take chachanacasti maranjja quimsa cutiwa Israelan Tatitu Diosapan nayrakatapanjja uñstapjjañapa. Nayasti jumanacan nayrakatanacamatsti yakha marcanacjja alisnucüwa, uqhamatwa jumanacan orakenacama yapjjatas jach'aptayäjja. Ucampis janiw qhitisa orakenacamjja catuscaniti cunapachatejj Tatitu Diosamaru maran quimsa cuti uñstir sarcäta ucqhajja. “Animalanac sacrificio loktañataquisti, janiw wilampi, levaduran t'ant'ampejj loktañatac apthapïtati, ni pascua fiestan sacrificio loktatäqui ucan jilt'anacapsa khepärmanthitaquejj imaraquïtati. “Ucjjarusti orakenacaman nayrïr suma achunacapjja apapjjaraquïtawa Tatitu Diosaman utaparu. Uqhamarac janiw phayapjjätati cabritonacjja taycapan lecheparu.” Tatitusti Moisesarojj sänwa: “Kellkam aca arunaca, aca arunacampiw sumaru manttanjja jumampi, uqhamarac israelitanacampisa.” Moisesasti Tatitumpi chicänwa pusi tunca uru, pusi tunca aruma jan mank'ata, uqhamarac jan umas umt'ata uqhama; jupasti kala tablanacaruw kellkascäna Diosan tunca camachi arunacapjja. Ucatsti Moisesajj Sinaí kollutjja sarakanjjänwa Diosan tunca camachi arunacap kellkcäna uca pä tablanacas amparanacaparu apt'asita. Ucampis kolluta sarakancasinjja jupajj janiw amuyascänti ajanupajja wali c'ajatapa Tatitumpi parlaniwayasinjja uca. Ucampis Aaronampi, take israelitanacampejj uñjapjjänwa Moisesan ajanupajj wali c'ajiri, ucatsti ajjsarasinjja janiw juparojj jac'añ munapcänti. Ucampis Moisesajj jupanacarojj jawsänwa, ucatsti cutt'anipjjänwa Aaronampi, take israelitanacan jilïrinacapampi cawqhanccantejj Moisesajj ucqharu, ucat Moisesajj jupanacaruw parläna. Ucat mä juc'a kheparusti take israelitanacaraquiw jac'achasipjjaraquïna, ucat Moisesajj jupanacarojj yatiyänwa cunanactejj Tatitojj Sinaí kollun siscäna take ucanaca. Ucampis israelitanacampi parlañ tuct'ayasinsti, Moisesajj ajanupatjja mä velompiw imt'asiwayjjäna. Moisesasti Tatitumpi parlir mantañataquisti uca veljja ajanupat apakasiwayjjänwa mistuniñapcama. Ucatjja israelitanacarojj yatiyänwa cuntejj Tatitojj siscäna ucanaca. Ucampis israelitanacajj wastat Moisesan ajanupa wali c'ajir uñjapjjatapatsti Moisesajj wastatampiw ajanupjja velompi imt'asjjäna wastat Tatitumpi parliri mantañapcama. Moisesasti take israelitanac jawsthapisa tantachasinsti sänwa: “Tatitusti acanac lurañaswa muni: Sojjta uru irnakasaw cunanacsa lurañasa, ucampis pakallko urusti jumanacataquejj kollanäniwa, samarasa Tatitur jach'añchañ ururaqui. Ucampis qhititejj uca urojj cunsa lurcani ucajja jiwayatäñapawa. Uqhamarac cawqhantejj jumanacajj jacapcta ucanjja samarañ urojj janipuniw cuna ninsa nactayapjjaraquïtati” sasa. Moisesasti take israelitanacarojj aqham sänwa: “Tatitusti take acanac lurañaswa muni: Jumanacajj Tatitutaquejj mä ofrenda apthapipjjam. Take qhitinacatejj Tatituru chuymapat ofrenda churañ munapqui ucanacajja take chuymaw churapjjañapa kori, kollke, bronce ucanac apanisa. Uqhamarac azul tela, wila morado tela, wila tela, lino sat suma hilo, cabriton t'awrapa, ovej lip'ichi wilaru teñita, tejón sat animalanacan lip'ichipa, acacia sat lawanaca, aceite mechanac naqhayañataqui, suma k'apquir perfumenaca loktaña aceitetaqui, uqhamarac suma inciensotaqui.\n “Trigo apthapiñ kallta urut pakallko semana pasjjepansti, jumanacajj fiestachapjjätawa uca semananacajja Tatitu Diosamaru jach'añchañataqui, ucatsti chuymanacamatjamwa ofrendanaca loktapjjäta, kawkhtejj Tatitu Diosamajj bendicipctam uqhamarjama. Ucatsti uca fiestanacjja lurapjjätawa cawqha chekarutejj Tatitu Diosamajj utjäwipatac ajllisqui uca chekana, take wawanacamampi, uywatanacamampi, levitanacampi, yakha marcat jutir jakenacampi, wajchanacampi, viudanacampi, qhitinacatï jumanac taypin jacapqui ucanacampi. Amtasipjjaraquim jumanacas Egipto marcanjja esclavöpjjaraquïyätawa, ucatsti take aca leyinacapjja phokhapjjamaya. “Cunapachatejj trigo apthapiña tucuyjjapjjäta, uqhamaraqui uvanac ch'irwsuñsa tucuyjjapjjaraquïta ucqhajj pakallko uruw Enramada fiesta fiestachapjjäta. Take wawanacamampi, uywatanacamampi, levitanacampi, yakha marcat jutir jakenacampi, wajchanacampi, viudanacampi uqhamaw uca fiestanjja cusisipjjäta. Pakallko uruw aca fiestampejj Diosaru jach'añchapjjäta, cawqha chektejj jupajj ajlliscani uca chekana, ucatsti Tatitu Diosamajj take cosechanacamaruw bendicipjjätam uqhamaraqui take irnakañamarusa ucatsti jumanacajj cusisitapuniw sarnakapjjäta. “Take chachaw Tatitu Diosamarojj maran quimsa cuti uñstani, cawqha chektejj jupajj ajllisqui uca chekana, aca fiestanacanwa uñstapjjani: Jan Levaduran T'ant'a Mank'añ fiestana, Semananaca sat fiestana, uqhamaraqui Enramada fiestansa. Janiraquiw cawquïri jakes Diosarojj jan cunani uñstcaniti, jan ucasti sapakat mayniw ofrendapa apani, cunjämatejj take yänacampi Tatitu Diosamajj bendicipjjtam uqhama. “Utt'ayasipjjam juezanaca, jilïri jakenaca, take cawquïri marcanactejj Tatitu Diosamajj sapa tribunacaru churapcätam ucanacataqui, jupanacan suma cheka cancañampi uñjapjjañapataqui. Cheka cancañsti jan jumanacajj maysaru uñtayapjjamti, janiraqui jumanacajj maynit arjjatasisa, maynirusti uñisisaraqui jakenacarojj uñjapjjamti ni kollksa chilltayasipjjamti, kollke chilltayasiñajj jach'a amuyt'an jakenacarojj juyqhu tucuyi, ucatsti cheka cancañampi parlir jakenacan arunacapsa maysaruw uñtayi. Cheka cancañaruquiw jumanacajj arcapjjañama, uqhamata cawquïri oraktejj Tatitu Diosamajj churapcätam ucan utjantasisina jacapjjañamataqui. “Jan cuna kokanacsa ayrupjjamti yakha diosanacar jach'añchañataqui ni Diosaman altarap jac'arus ayrupjjamti. Janiraqui jumanacajj cuna kalanacsa perksusipjjamti, ucanacaru yupaychañataqui take ucanac Tatitu Diosaman uñisitap laycu. “Jan jumanacajj Tatitu Diosamarojj sacrificion loktapjjamti ni cuna usuchjat vacanacsa ni ovejanacsa, ucanacasti Tatitu Diosataquejj ajjtascañawa. “Cawquïri marcanactejj Tatitu Diosamajj churapcätam uca marcanacantejj cawquïri jakesa, warmisa Diosaru ñankhachäwinac lurani uqhamaraqui suma arust'äwipsa p'aquintaraquini, yakha diosanacaru yupaychasina uqhamaraqui ucanacar quillt'asiraquini, phajjsirüpasa, intirüpasa, warawaranacarüpasa, cawquïri luräwinactejj Diosajj jan lurañas munqui ucanac lurasa.\n Pentecostés urunsti, take jilatanacaw mayawjanaqui tantachasipjjäna. Ucatsti acatjamatwa alajjpachat ist'asïna mä jach'a thayan thayt'atapjama. Uca thayasti uca utpacharuraquiw phokhantäna, cawquintejj jupanacajj kont'atäpcäna ucaru. Ucatsti sapa maynjjana lajjrar uñtata ninanacaw uñstaräna. Jupanacasti sapa mayniw Kollan Ajayumpi phokt'atäpjjäna. Ucatsti yakha arunac parlaña kalltapjjäna, cunjämarutejj Kollan Ajayojj parlaycäna uqhamarjama. Ucürunacansti Jerusalén marcanjja, yakha marcanacat jutir judionacaw utjaraquïna. Jupanacasti Dios chuyma jakenacäpjjänwa. Jach'a thayjam thayt'anitap ist'asinjja, walja jakenacaraquiw ucawjar chhucthapinipjjäna. Ucatsti janiw cuna pasatapsa yatipcänti. Jupanacasti Jesusan arquirinacapatjja sapa mayniw quicpa arunacapat parlir ist'apjjäna. Uqham muspharat jicjjatasisinsti, sapjjaraquïnwa: —Uñjapjjam. ¿Janit take aca parlirinacajj Galileanquir jakenacäpquejja? ¿Camisaraqui jupanacasti jiwasanacan nacïwisatpach yatit arunacasatsti parlapjjesti? Aca marcanacatjjay acancapjjstanjja: Partia, Media, Elam, Mesopotamia, Judea, Capadocia, Ponto, Asia, Frigia, Pamfilia, Egipto, uqhamarac Cirenet juc'amp qhursa Africa tokenacatsa. Uqhamaraquiw acan utjir romanonacas acancapjje. Jupanacatjja mayninacajj nacïwipatpach judionacäpjjewa. Yakhepanacasti jan judiöcasin, judionacan arcatanacapar cutiquipstirinacaraquiwa. Acancapjjaraquiw Creta marcanquirinacasa, arabenacasa. Takeniraquiw arunacasatcam parlir ist'tanjja Diosan jach'a muspharcañ luräwinacapjjata —sasa. Takeniw muspharapjjaraquïna, janiw cunjämarus amuyt'apcänti. Maynit mayniruraquiw jisct'asipjjäna: —¿Camsañs munpach take acanacajja? —sasa. Mayninacasti larusipjjaraquïnwa: —Machatäpjjewa —sasa.


Filipinas uksanx aljasirinakaw ananukut uñjasipxi ‘Misericordia ukat Compasión’ Papan janïr purki ukhatpacha · Global Voices Aymarata\nJaqukipäw uñt'ayata/apkatata 16 Chinuqa phaxsi 2015 18:53 GMT\nAka blog ullart'apxañäni Español, македонски, čeština , polski, Malagasy, বাংলা, English\nAljasirinakax Iglesia Católica uksaruw mayipxi jan parque luneta uksat ananukut uñjasipxañapataki. Aka jamuqax Kathy Yamzon Facebookapat apaqatawa.\nFilipinas- Manila uksaruw Papa Franciscox purini ukatx parque Luneta uksan aljasirinakax ananukut Papan janir purkipan uñjasipxi. Kunalaykuti Luneta uksanx Papax mä misa churani.\nIglesia Católica uksan jilïr irpirix 15 urut 19 urukamaw aka chinuqa phaxsit Filipinas uksan jikxatasini. Manila markax Filipinas uksan kapitalapawa, Papan purt'atapax anchakiti markachirinakar p'arxtayawaykaspa.\nLuneta uksanx 350 aljasiriw utjapxi, waljaniw uksan tunka mara jila aljasxapxi. Jilpach jan qhathuninakax manq'a ukat umañanaka ukham aljasipxi.\nChinuqa phaxsi qalltkasinx aljasirinakarux ukha chiqat jitxapxañapaw mayitäna, kunalakuti Papar katuqañatakiw wakiyaña. Comité de Desarrollo de Parques Nacionales uksankirinakax yat'ayxapxiwa.\nKawknirinakati jan qhathunipk uka aljasirinakax, qhurut arsusipxi, janiw nanakax Papar yanqhachiripkti sasina:\nPaparux munasiptwa. Janiw yanqhachapkati. Janiw terroristas ukhamapkti sasina arsupxana.\nAljasirinakax Comité de Desarrollo de Parques Nacionales uka uñkatasinw qhurut arsusipxi. Aka jamuqax Kathy Yamzon jupan Facebookapat apaqatawa.\nGerry Serue, Kilusan Para Sa Disenteng Kabuhayan uksan arst'iripawa ukatx jilïr irpirinakaruw k'umiwayi papan puriniñapatak aljasirinakr jittayatapata:\nPapa Franciscox derechos ukanakat arxati, ukat jichhax jupan sutip apnaqapxi, aljasirinakar aljasiwinakapat ananukusina.\n“Misericordia ukat Compasión” ukax utjpan ukhan aljasirinakatkix sasinw arst'awayi:\nYatitakiw Papax janiw akham utjañap munkiti. Jupan purt'aniwipax Misericordia ukat Compasión uka utjañap muni. Kawkhankis misericordia ukat compasión ukanakaxa?\nLuneta uksan aljasirinakax kartilis ukanak apt'ataw mistupxi ukan akham qillqt'ataw uñjasi «Aljasirinakax Papatakix janiw yanqhachir chuymanipkiti». Jamuqax Tanggol Kabuhayan jupan Facebookapat apaqatawa.\nYaqhip aljirinkax jiskt'asipxarakiwa, yaqha aljasiñ chiqawjanakan aljasipxarakiristi sasina. McDonald’s ukax yanpt'iri ukhamawa Exlegislador Teddy Casino manq'a aljañ McDonald’s kiyuskunkax parkin utjaskaniti sasin jiskt'asi:\nLuneta uksan Papa Francisco misa churkani ukhax kallin aljasirinkarux jark'atarakiniwa, quioscos de McDonald's uksan aljasirinakapakit aljasini?\nAljasirinakax llakitapxiwa kunawsati Papax purinkani ukhax qullqqx chaqhantapxaw sasaw sapxi.\nIglesia Católica uksan irnaqirinakax aljasirinakan mayiwipatx amuyt'apxiwa ukatx uka markan jilïr irpirinakapampiw aruskipt'aña sasaw sapxi.


Mama Sonia Britox irpirinakar k'umirinakaruw irptañ amtanakap wakt'ayapxañap mayiwiyi\nMama Sonia Britox irpirinakar k'umirinakaruw arxayawiyi / Jamuqa: Urgente.bo\nMama Sonia Britox irpirinakar k’umirinakaruw arxayawiyi, jupax MAS-IPSP ukan kamach luriripawa. Evo Morales Jilïr Irpirin arsutap ist’añlantix irptañ amtanakap wakicht’asipkaspa sasaw sawiyi.\n“Jupanakat llakisisipkpan, janiw Morales Jilïr Irpirin arsutapatxa, amtanakap wakt’ayañ qalltapxpan, irptañ amtanakapa, qullqichañ amtanakapa, dolarampit qullqichäw apnaqapxan uka” sasaw jupax arsuwiyi.\nUkhamw mama Britox irpirinakar k’umirinakan arsutap jaysawiyi, tata Evo Moralesax qhipa kutw chhijllayasxäxa sasin sawayki ukxat arsupxatapa. Tata irpirix khust’at irnaqawiyi, markasan qullqichäwip mayjt’ayawiyi.\nNayax janiw MAS ukan arup uñt’ayirïktti, irpirinakax sum irnaqawiyapxi, Bolivian qullqichäwip mayjt’ayawiyapxi ukhamarakiw markachirinakamp chikas yaqha amtanak sartayawiyapxi sasaw jupax yatiyirinakan jiskht’atax sawiyi.\n“Bolivia markachirinakar mayamp yäqaykir irpirinakanïtanwa. Markasax anqa markanakanx qullqichäw yäpar sartayatapata, pisin jakasirinakar yanapt’atapatx suma uñjatawa, jupanakaw jichhax irptapxi” sawiyiwa./RAR


Global Voices Aymarata » ¡México markaxa, Sartxiwa! Artistanakax mayacht’atapxiwa · Global Voices Aymarata » Print\nJaqukipäw uñt'ayata/apkatata 31 Chinuqa phaxsi 2012 6:39 GMT 1\t · Qillqiri Juliana Rincón Parra (es) ukan jaqukipiri\tNicte-Ha Kantun, Emma Quispe Mamani\nCategoria-naka: Latin America, México, Citizen Media, Digital Activism, Human Rights, Media & Journalism, Protesta\nMéxico markan wila wartäwinak utjawaykan ukax aka qhipa maranakanx artistanakarux wal ch’amanchayawayi, nayrar sartañataki ukhamat mä suti churaña. Akax mä wakicht’awimpiw lurasispa ukhamarakiw markachirinakarux mayi wila wartawi utjatanakatja ukhamat pachp lakapat mistpan kawkirinakatix wila wartasipkan ukanakata.\nYaqhip artistanakax walja vidiyus ukanak lurawayapxi. Jisnawa aka mayni cantiri Ely Guerra jupax grawiwa Marisela Escobedo, jupa tuqxata kunatix aka warmix wal arsusiwayatana wawapar jiwayapxatapata. Ukampirus chachapax arsxatanaw wawapar jiwayatxa, jilïr irpirinakax sapxatanaw jani utjchispati suma uñistawinaka jupan jiwayatapxa. Ukhat payir kutin apasinsti taripatañapatakix, wastat khitanuqxapxarakitana. Marisela Escobedo uka warmix jiwayatatanaw Palacio de kuwirnu uka khurkatana, Chihuana markana, kaukhantix justisia maykan wawapatakix ukhana. Aka Marisela warmin jiwatapa ukhamaraki wawapan jiwatapatax ukhamakiw armataxi.\nUka uñacht'awix video  ukan uñjasispa:\nSitio Proyecto Ambulante  ukax qilqt'iwa jutïr video :\nLeonardo Amador Rivas waynax mä umañ utan irnaqan ukhamaw ukan jiwawayatan 20 junio phaxsi, 2008n marana, yaqhip tunka mayani masip waynanakampi. Mä pallapallanak sartawin jan sum amuyatan sartawayapxatan jan wal lurawinakxata uñjiri aka waynanakar jiwat tukuyasa.\nPiro Pendas (Ritmo Peligroso) ukham sutin jayllintäwix Leonardo jaqin jakäwipxata ukat markasat kunw arst'i.\nVictoria Castro, 15n maran jupax yaqha markat jutir ukhamawa Estados Unidos marakruw puriñ amtatäna. Jupax saranaqäwipat Diana García ukatuq yatiyi , una actriz mexicana.\nAka Facebook tuqit , lurasiwayi markachirinakar majawsawi suyasa jaqinakan wila wartat jakawipanakxat apayanipan ukat uñist’ayapan sasa. Tukuyxasinx qalpach vidiyunakaw uñist’ayapxi, mä aruskipawi kunats aka wila wartäwinakax luraspach jan kamachinaka utjatapata, ni suma apnaqatatapatsa ukhamaraki lunthataw aka Estado Mexicano markanja; ukampiruda mayisiskakiw aka markan ikit sartañapxa. Janiw utjkiti ma uru aka widiyunak churañatakix kunatix akax ñakixay ma proyecto lurasiwichinix .\nJawast’ayataptawa mä sapa widiyur irnaqañataki kunatix churataw mä arsu, jakawi kaukirinakatix wila wartawinakatuñjas jakapta aka markasanxa. Sapa usuchjatanakaw sutini uka qhipaxansti utjiw ma jakawi,ma wila masinaka. Usuchjawinakax jiwasankiw janiw yaqhankiti.\nCarlos Avilés ukax lak churiw Juan Carlos Medrano jaqiru .kunawsatix wal amtasipkana pilut takiña atipawipatx, kunawsatix jiwayawayapxatax mä tama jaqi jiwayirinakax utapar purisa kaukhantix wal amtapxana ukat mayak antutpayxapxatana. Ukat masipaw qullan utar apatayna ukat janiw jaktirjamakatanati ukat 48 ukhan pachanakan. Yaqha 14 waynanakaw jiwayatarakitana ukat ña 20 waynanakarakiw usuchjat uñjasitana. Qalpach jupanakaw 15 ukhamaraki20 marankamaw jiqhatasipxana.jiwt’awayxatanaw.\nRevista mexicana línea Marvin  ukatuqinx qilqt'ataynawa:\nUtilizando herramientas como YouTube  y las redes sociales para crear fenómenos virales, “Nuestras vidas, nuestros nombres” pretende generar una conciencia colectiva acerca de las tragedias que vivimos a diario en nuestro país. La violencia no es solamente la que vemos en los medios, la violencia inicia en los hogares, y desde ahí es desde donde se tiene que generar una cultura anti-violencia.\nAka YouTube  ukhamaraki redes sociales ukanakaw jakäwinakasana, sutinakasana” jiwasan amuyasiñasatak markapachan utji.Yanqhäwinakax janiw medios ukanak uñjktanti, yanqhachäwinakax utjäwinakan qallti.\nFlickr uksan apnaqirinakan jisk'a jamuqanakapaelbragon  (CC BY 2.0). ukham sutinchata.\nURL to article: https://aym.globalvoices.org/2012/01/3604\n jutïr video: http://youtu.be/hlUFZoKIIQA\n Jupax saranaqäwipat Diana García ukatuq yatiyi: http://youtu.be/6-mGO-Tn480\n Facebook tuqit: https://www.facebook.com/events/187192801355821/\n ma proyecto lurasiwichinix: http://contingentegdl.blogspot.com/2011/10/nuestras-vidas-nuestros-nombres.html\n Carlos Avilés ukax lak churiw Juan Carlos Medrano jaqiru: http://youtu.be/u2OHlfMsxNA\n Revista mexicana línea Marvin: http://marvin.com.mx/noticia.detalle.php?art_id=4444


Jehová Diosajj Jupar thaqerinakar bendisiwa | Taman yatjjatañataki\n“Jupar jakʼachasiñatakejja maynejj iyawsañapawa Diosajj utjatapa, ukhamaraki jupar thaqerinakarojj bendecirïtapa” (HEB. 11:6).\n136, 139 QʼOCHUNAKA\nJehová Diosajj servirinakapar bendisiwa sasinjja, ¿kunatsa sissna?\n¿Kunjamsa Jehová Diosajj nayra servirinakapar bendisïna?\n¿Kuna bendicionanaksa Jehová Diosat katoqtan?\n1, 2. 1) Diosar munasiñajj utjistu ukhajja, ¿iyawsäwisajj kunjamasa? 2) ¿Kuna jisktʼanakarus aka yatichäwin qhanañchaskañäni?\nJEHOVÁ DIOSAJJA, servirinakajarojj bendisïwa sasaw arsuwayi. Ukhamatwa Diosajj munasiñap uñachtʼayistu, cheqas Jupaw “nayraqat jiwasanakar munistu, ukatwa jiwasajj juparojj munaraktanjja” (1 Juan 4:19). Jehová Diosar jukʼamp munastan ukhajja, iyawsäwisajj jiljjattiwa. Ukatjja Jupatakjam sarnaqerinakarojj bendisipuniniwa sasinsa janiw pächasktanti (Hebreos 11:6 liytʼañataki).\n2 Jehová Diosajj bendición churiri Diosawa. Ukhamatwa Jupajj kunjamasa, kunsa luri uk yattanjja. Ukampis janiw uk yatiñakejj Diosar taqe chuyma confiyañatak yanaptʼkistaspati, jan ukasti Jupar thaqerinakarojj Diosajj bendisiwa sasin taqe chuymaw confiyañasaraki. ¿Kunatsa ukajj wakisi? “Iyawsañajja: ‘Katoqäwa’ sas taqe chuymampi suytʼktans ukawa” (Heb. 11:1). Iyawsäwinïñajja, Jupat jan jitheqtirinakar Diosajj bendisipuniniwa sasin taqe chuyma confiyañawa. Ukampis Diosajj bendisitaniwa sasin confiyañajja, ¿kunjamsa yanaptʼistu? ¿Kunjamsa Diosajj taqe chuyma servirinakapar nayra tiempon bendisïna, ukat kunjamsa jichhürunakan bendisiraki? Uk jichhajj yatjjatañäni.\nJEHOVÁ DIOSAJJ SERVIRINAKAPAR BENDISIWA\n3. Malaquías 3:10 qellqatanjja, ¿kamsasas Jehová Diosajj arsüna?\n3 Jehová Diosajja, ‘servirinakajar bendisïwa’ sasinwa arsuwayi. Jupajj kuntï lurirjamäktan uk lurañaswa muni, ukatjja bendición katoqäwa sasin confiysna ukwa munaraki. Jehová Diosajj akham sistuwa: “Yantʼapjjarakita, nayaw jumanakaru alajjpach ventananak jistʼaranisina walja bendicionanak apayanipjjäma jilarkiriraki” sasa (Mal. 3:10). Uka arunakapar istʼasaw Jupar yuspäratas uñachtʼaysna.\n4. Mateo 6:33 qellqatan jikjjataski uka arunakarojja, ¿kunatsa confiysna?\n4 Diosan Reinop nayraqat thaqapjjäta ukhajja, Diosajj yanaptʼapjjätamwa sasaw Jesusajj arkirinakapar säna (Mateo 6:33 liytʼañataki). Diosajj arsusin phoqapuniwa, uk yatisaw Jesusajj ukham säna (Isa. 55:11). Jehová Diosar taqe chuyma confiyañäni ukhajja, aka arunakapar phoqeri uñjarakiñäniwa, Jupajj siwa: “Janiw kunapachas jaytkämati ni armtʼaskämasa” sasa (Heb. 13:5). Ukajj Mateo 6:33 qellqatankki uka arunakar confiyañatakiw yanaptʼistu.\nDiosar serviñataki chʼamachasirinakajja, bendicionanakwa katoqapjjani sasaw Jesusajj säna. (5 tʼaqa uñjjattʼäta).\n5. Kuntï Jesusajj Pedror siskäna ukajja, ¿kunatsa chʼamañchtʼistu?\n5 Mä kutejj apóstol Pedrojj akham Jesusar jisktʼäna: “Nanakajj taqe kunanakatejj utjapkitän ukanakjja apanukunipjjtwa, ukatsti jumaruw arkapjjsma. ¿Kunarak nanakatakisti utjani?” sasa (Mat. 19:27). Ukham jisktʼatapatjja Jesusajj janiw Pedror toqjkänti, jan ukasti Diosar serviñatak kunanaktï jaytapkta ukanakat walja bendicionanakwa katoqapjjäta sasaw säna. Apostolonakasa, Diosan mayni servirinakapasa Jesusamp chikaw alajjpachat aka Oraqer apnaqanipjjani. Jichhürunakanjja, Jesusan arkirinakapajj Diosan bendicionap katoqapjjarakiwa, Jesusajj sänwa: “Taqe khitinakatejj jaytanukuni utanakapa, jilanakapa, kullakanakapa, taykapa, awkipa, wawapa ukhamarak oraqepsa naya layku ukanakajja, patak kuti ukkhampwa katoqapjjani, ukhamaraki wiñay jakañampi” sasa (Mat. 19:29). Cheqas Jesusan arkirinakapajj tamanwa awksa, tayksa, jilanaksa, kullakanaksa, wawanaksa jikjjatapjjaspa. Ukaw Diosan Reinop thaqatasat taqe kuntï jaytawayktan ukat sipansa jukʼamp wakiskirejja.\nSUYTʼÄWISAJJ MÄ ANCLAR UÑTATAW KATJJASISTU\n6. Jehová Diosajj servirinakapar bendisiniwa uk yatiñajja, ¿kunjamsa yanaptʼistu?\n6 Jehová Diosajj jichhürunakan wal bendisistu, jutïrinsa jukʼampiw bendisistani (1 Tim. 4:8). Jupat jan jitheqtir servirinakaparojj Diosajj bendisiniwa, uk yatiñaw jan waltʼäwinakan aguantañataki yanaptʼistu. Jiwasatï ‘Diosajj Jupar thaqerinakarojj bendisiniwa’ sasin taqe chuyma confiyañäni ukhajja, Diosat janiw jitheqtkañäniti (Heb. 11:6).\n7. Suytʼäwisajj mä anclar uñtataw yanaptʼistaspa sasinjja, ¿kunatsa sissna?\n7 Wali Uñtʼat Arstʼäwipanjja, Jesusajj akham sänwa: “Kusisitaki jakasipjjam, jumanakasti alajjpach markanjja churäwinak katoqapjjäta. Ukhamarakwa nayra profetanakarojj uñisipjjerïna, khitinakatejj jumanakat nayraqata jakawayapjjäna ukanakarojja” sasa (Mat. 5:12). Jehová Diosan yaqhep servirinakapajja, alajjpachan jakañataki suytʼäwinïpjjewa, yaqhepasti aka Oraqen wiñay jakañataki suytʼäwinïpjjarakiwa. Uk yatisaw kusisit jakastanjja (Sal. 37:11; Luc. 18:30). Diosan servirinakaparojja, “uka suytʼäwiw sum katjjäsistu ukhamarak almasa uñjaraki, kunjämatejj anclajj mä barcorojj katjjäsejja ukhama” (Heb. 6:17-20). Kunjamtï mä anclajj thayampi jallumpi sartanipan barcor jan onjjtaykejja, ukhamarakiw suytʼäwisajj Jehová Diosat jan jitheqtañataki yanaptʼistaspa. Ukatsti jan walinakan jikjjatasisajj jan aynachtʼañatakiw yanaptʼarakistaspa.\n8. Jutïritaki suytʼäwinïñajja, ¿kunjamsa jan sinti llakisiñataki yanaptʼistu?\n8 Jutïritaki suytʼäwinïñajja, jan añcha llakisiñatakiw yanaptʼistaspa. Kunjamtï qaritäktan ukhajj uma umtʼañajj wal yanaptʼkistojja, ukhamarakiw jutïritaki suytʼäwisajj llakitäktan ukhajj yanaptʼistaspa. Ukhamajj Jehová Diosar llakinakas yatiyañäni, Jupasti yanaptʼistaniwa ukajj wal chuymachistu (Sal. 55:22). Jehová Diosaw “kuntejj mayktan, lupʼkaraktan ukanakata jukʼampi” yanaptʼistani sasajja taqe chuymaw confiysna (Efe. 3:20). Uka arunakarjamajja, Diosajj janiw walja toqenakatak yanaptʼkistaniti, jan ukasti jukʼamp walja toqenakatwa yanaptʼistani.\n9. ¿Kunsa Jehová Diosan bendicionap katoqañatakejj lurañasa?\n9 Jehová Diosan bendicionap katoqañatakejja, taqe chuymaw Jupar confiyañasa, arunakaparus istʼañasaraki. Moisesajj israelitanakar akham sänwa: “Diosamasti bendecirakïtamwa kawkïri oraqtejj churktam ukanjja, kunapachatejj jupan arunakapa istʼäta, ukhamaraki mandamiento arunakap phoqharakïta, kunjämatejj jichha uruna ewjjawayksma ukhama. Tatitu Diosamasti jumarojj bendecïtamwa kunjämtejj arupampi arsuwayktam ukhama” sasa (Deu. 15:4-6). Jumatï Jehová Diosar taqe chuyma serviskakïta ukhajja, Jupajj bendisïtamwa, janiw ukat pächasiñamäkiti. ¿Kunatsa ukham sistan?\nJEHOVÁ DIOSAN BENDICIONAP KATOQAPJJÄNA\n10, 11. ¿Kunjamsa Jehová Diosajj Joseyar bendisïna?\n10 Bibliajj jiwasan askisatakiw qellqasiwayi. Ukanwa kunjamsa Jehová Diosajj taqe chuyma servirinakapar bendisïna uk liytʼsna (Rom. 15:4). Amtañäni, José waynarojj esclavotwa jilanakapajj aljantapjjäna. Ukatsti Potifaran warmipaw kʼarintäna, ukhamatwa Egipto markan carcelar llawintapjjäna. Ukhaman uñjasisajja, ¿Joseyajj Jehová Diosat jitheqtpachänti? Janiwa, Bibliajj akham siwa: “Tatitojj Joseampïskakïnwa, munasiñapsa uñachtʼayarakïnwa”, “taqe kunas Joseatakejj walikïskarakïnwa” sasa (Gén. 39:21, 23). Ukham jan walinakan uñjasisajja, Jehová Diosaw yanaptʼitani sasaw Joseyajj confiyäna.\n11 Mä qawqha tiempotjja, faraonan arsutaparjamajj Joseyajj janiw carcelankjjänti. Esclavot sipansa Egipto markan jilïrit uttʼayatänwa, faraonakiw jupjjar jilïrïnjja (Gén. 41:1, 37-43). Joseyajj casarasisajj pä wawanïnwa, “jilïrirusti Manasés sasaw sutichäna, sarakïnwa: Diosaw taqe tʼaqhesitanakajj armasiyjjetu, ukhamarak parientenakajjsa sasa. Ukjjaru wawaparusti Efraín sasarakiw sutichäna, sarakïnwa: Diosaw nayarojj wawanak apayitu, tʼaqheskta uka markana sasa” (Gén. 41:51, 52). Jehová Diosajja, Jupat jan jitheqtatapat Joseyar bendisïnwa, ukhamatwa Joseyajj israelitanakarusa, egipcionakarus manqʼat jan jiwapjjañapatak yanaptʼäna. Diosajj jupar yanaptʼaskatapa, bendisiskatap Joseyajj sumwa amuyäna (Gén. 45:5-9).\n12. Kunayman jan walinakan uñjaskasajja, ¿kunas Jesusarojj Diosat jan jitheqtañataki yanaptʼäna?\n12 Jesucristojj kunayman jan walinakan uñjaskasajja, Jehová Diosat janiw jitheqtkänti, ukatwa Diosajj jupar bendisïna. ¿Kunas Diosat jan jitheqtañatakejj Jesusar yanaptʼäna? Bibliajj akham siwa: “Jesusasti [lawanwa] tʼaqhesi, jan uka casta jiwañaru pʼenqasisa. Jupajj yatisïnwa uka tʼaqhesitapatjja qhepürunjja kusisiñ jikjjatañapata” sasa (Heb. 12:2). Jesusajj Diosan sutip jachʼañchasajj wal kusisïna. Diosasti, Jesusarojj sum uñjasina ukhamarak yaqha luräwinak churasinwa bendisïna. Bibliajj akham siwa: “Diosan tronopan kupëjjaparuw qontʼasi” sasa. Ukatjja saskakiwa: “Diosajj juparojj wali jachʼaru[w] apti, mä suti churaraki, uka sutisti taqe sutit sipans wali jachʼarakiwa” sasa (Fili. 2:9).\nLURATANAKASAT DIOSAJJ JANIW ARMASKITI\n13, 14. Taqe kuntï Jupar serviñataki lurktan ukjja, ¿kunjamsa Jehová Diosajj uñji?\n13 Taqe kuntï Jupar serviñataki lurktan ukjja, Jehová Diosajj wali askitwa uñji. Jiwas pachpata ukhamarak luräwinakasat pächastan ukjja Diosajj sum yati. Trabajot llakistan ukhasa, jan ukajj familiasar qollqemp yanaptʼañat llakistan ukhasa kunjamsa jikjjatastan uksa amuyiwa. Maysa toqetjja, llakita usuta jikjjatasisajja, janiw nayrjam lurirjamäktanti uksa Diosajj amuyarakiwa. Jan walinakansa uñjaskstanjja, Jupat jan jitheqtañataki chʼamachasitasjja, wali askitwa uñji (Hebreos 6:10, 11 liytʼañataki).\n14 Jehová Diosajj ‘mayisitanakasar istʼiriwa’ uk janipun armañäniti, mayisiñäni ukhajj istʼistaniwa (Sal. 65:2). “Jupaw jiwasar khuyapayasir Awkisajja, ukhamarak chuymachirisasa”, ukatwa Jupat jan jitheqtañatakejj kunatï wakiski ukampi yanaptʼistani. Awisajj jilat kullakanak toqew yanaptʼistaspa (2 Cor. 1:3). Maysa toqetjja, Jehová Diosajj mayninakat khuyaptʼayassna ukwa munaraki. Amtañäni, “mä pobre jaqer maytʼirejj Tatituruw maytʼaski, ukatsti Tatit pachpawa uka manjja phoqjjani” (Pro. 19:17; Mat. 6:3, 4). Ukhamasti jilat kullakanakasar khuyaptʼayasis yanaptʼtan ukhajja, Jehová Diosarus yanaptʼksna ukhamawa. Jupajj ukham yanaptʼatasat bendisistaniwa.\nJICHHASA JUTÏRINSA DIOSAJJ BENDISISTANIWA\n15. ¿Kuna bendicionanak katoqañsa suyaskta? (24 janankir foto uñjjattʼam).\n15 Ajllit cristianonakajja, ‘suma corona’ katoqañwa suyasipki, uka bendicionsti Jesusatwa katoqapjjani (2 Tim. 4:7, 8). ‘Yaqha uwijanakjam’ uñtʼatäpki ukanakajja, janis alajjpachar sarañataki suytʼäwinïpkchejja, Jehová Diosatakejj wakiskirïpjjewa. Jupanakajja, paraisoptayat aka Oraqen wiñay jakañ katoqañwa suyasipki, ukanwa ‘jilarkir sumankañampi kusisipjjani’ (Juan 10:16; Sal. 37:11).\n16. ¿Kunjamsa 1 Juan 3:19, 20 qellqatajj chuymachtʼistu?\n16 Awisajja, janis Jehová Diosatak kuns lurksna ukhamwa amuyassna, inas akham jisktʼasiraksna: ‘¿Kuntï lurkta ukampejj Diosajj kusisitäpachati?’ sasa. Jan ukajja, Jehová Diosan bendicionap katoqañatakejj janis askïksna ukhamwa amuyasiraksna. Ukampis “Diosajj jukʼamp jachʼawa chuymasat sipansa, jupasti taqe kunwa yatiraki” uk janipun armañäniti (1 Juan 3:19, 20 liytʼañataki). Munasiñata ukhamarak confiyatasat Jehová Diosar serviñäni ukhajja, kuntï lurktan ukajj amuyusarjamajj janis Jupatakjamäkchinejja, Jupajj bendisistaniwa (Mar. 12:41-44).\n17. ¿Kuna bendicionanaksa jichhürunakan katoqtanjja?\n17 Supayan apnaqata aka qhepa urunakanjja, Jehová Diosajj markapar kunayman toqetwa bendisi. Sañäni, Jupat walja yatichäwinakwa katoqtanjja, markapankasin sumankañatakis Diosajj yanaptʼarakistuwa (Isa. 54:13). Kunjamtï Jesusajj siskänjja, Jehová Diosajj munasiri jilat kullakanakwa markapan churistu (Mar. 10:29, 30). Ukhamarusa Jehová Diosar taqe chuyma servipki ukanakajja, kusisitaw jakasipjje (Fili. 4:4-7).\n18, 19. Jehová Diosan servirinakapajja, ¿kunjamsa bendicionanak katoqasajj jikjjatasipjje?\n18 Oraqpachankir Jehová Diosan servirinakapajja, kunayman toqetwa Diosan bendicionap katoqapjje. Amuytʼañataki, Alemania markankir Bianca kullakajj akham siwa: “Jehová Diosajja, jan añcha llakisiñatakiw yanaptʼitu, janirakiw jaytanukkituti ukanakat Jupar wal yuspärta. Akapachankir jaqenakajja janiw sum jakasipkiti, janirakiw suytʼäwinïpkisa. Jehová Diosar servisajja Jupasa amparat katjjarkitaspa ukhamwa amuyasta. Diosar serviñataki kun lurasasa, walja bendicionanak katoqta” sasa.\n19 Canadá markankir Paula kullakat parltʼarakiñäni, jupajj 70 maranakaniwa. Kullakajja espina bífida usuniwa, ukajj jikhan chʼakhat usuwa. Paula kullakajj akham siwa: “Ukham usunïtajat janis sarnaqerjamäkstjja, janiw ukajj Diosar serviñat jarkʼkituti. Kunayman toqetwa yatiyta, teléfono toqesa, ukhamarak kawkhankkasasa yatiyapuntwa. Jan aynachtʼañatakejja, Bibliat apstʼat jiskʼa tʼaqanaka ukhamarak Bibliat apstʼat qellqatanakat kawkïr arunakatï chʼamañchtʼkitu ukanakwa mä cuadernor qellqtʼasta, uka cuadernojarojj ‘Jan aynachtʼañataki chʼamañchtʼiri’ sasaw sutichta. Jiwasatï Diosan arsutanakapar confiyañänejja, llakinakampejj janiw aynachtʼkañäniti. Ukhamajj kunayman jan walinakansa jikjjataskchiñänejja, Jehová Diosajj yanaptʼapunistaniwa” sasa. Janis Bianca, Paula kullakanakjam jikjjataskstanjja, kunjamsa Jehová Diosajj jiwasarusa, mayni jilat kullakanakarus bendisi ukwa amuytʼañasa. Kuna bendicionanaktï Diosat katoqktan ukat lupʼiñasa, jutïrin katoqkañäni uka bendicionanakat lupʼiñasa wal chʼamañchtʼistu.\n20. Jehová Diosar taqe chuyma serviñataki chʼamachasiskakiñäni ukhajja, ¿kunsa katoqañäni?\n20 Jehová Diosar taqe chuyma mayisiñäni ukhajja, Jupajj bendisistaniwa. Ukhamasti ‘Diosan munañapa lurañäni’, ukhamatwa ‘kuntejj Diosajj arsuwaykäna’ uk katoqañäni (Heb. 10:35, 36). Ukatjja Jehová Diosar taqe chuyma confiyañatakisa, Jupar serviskakiñatakis chʼamachasiskakiñäni. Ukham lurasakiw Jehová Diosan bendicionap katoqañäni (Colosenses 3:23, 24 liytʼañataki).


Bible in one year - Aymara Bible 1997 - December 25\n1. Rey Darion pä mara apnakataparusti, sojjtïri phajjsina kallta uruwa Tatitojj Hageo profeta toke Salatielan Zorobabel yokaparojj parli, jupasti Judá marcanjja gobernadoränwa, uqhamarac Josadacana Josué yokapampiru cuna, jupasti uca pachajj jach'a jilïri sacerdotënwa.\n2. [2-3] Take ch'amani Tatitusti aqham sänwa profeta tokjja: “Aca jakenacajj: ‘Janïraquiw templo utachañajj’ sasaw sapjje.\n4. ¿Asquiti jumanacataquisti suma c'ajquiri utanacan utjasipjjañamasti, nayan utajjasti k'ala tucjatäquipansti?\n5. Naya take ch'amani Tatituw sapjjsma: Amuyt'asipjjam sarnakäwinacamata.\n6. Jumanacajj wal yapucht'apjjtajja, ucampisa juc'acracwa apthapipjjtajja; wal mank'apjjaractajja, ucampis janiraquiw sisthapipctati; umasipcaractawa, ucampis umat pharjataquïsipctawa; wal isthapisisipctajja, ucampis janiraquiw junt'thapipctati; pagot trabajir jakesti pagopjja p'iya bolsaruquiw imasjje.\n7. Naya take ch'amani Tatituw sapjjsma: Amuyt'asipjjam sarnakäwinacamata.\n8. Kollunacar sarapjjam ucatsti madera aptanipjjam, templojjsti wasitat utachapjjam; nayasti ucanjja c'uchiquïyäwa, jach'a cancañajjwa uñacht'ayaraquï.\n9. Jumanacajj wal thakasipctajja, ucampis juc'ac jicjjatapjjtajja. Cuntejj utanacaman imasipcta ucjja may phust'asin ina ch'usaruw tucuyäjja. ¿Cunata? Utajjajj ina apanucutätap laycu, jumanacasti utanacamatac llaquisipctajja. Naya ch'amani Tatituw arsta.\n10. Ucatwa jumanacataquejj jallojj jan purquiti, ni orakes achu churcaraquiti.\n11. Nayaw jalljja jan puriycti pampanacarusa, kollunacarusa, trigo yapjjarusa, uva yapjjarusa, olivo kokanacjjarusa, pampa yapunacjjarusa, jakenacjjarusa, uywanacjjarusa, uqhamarac take luratanacjjarusa” sasa.\n12. Zorobabelas, Josué chachasa, uqhamarac jakenacasa, Tatitojj cuntejj profeta toke parlcän ucanac ist'asajj wal ajjsarthapipjjäna. Ucracwa Dios Tatitojj jaytawayatayna yatiyañataqui.\n13. Ucatsti Tatitun parliripa Hageo profetajja Diosan sutipjjaruw säna: “Tatitojj siwa: ‘Naya Tatituw sista, nayaw jumanacampïscta’ ” sasa.\n14. [14-15] Uqhamwa Tatitojj ch'amacht'äna Zorobabelarojja, jupasti Judá marcanjja gobernadoränwa, uqhamarac Josué chacharusa, jupasti jilïri sacerdoteraquïnwa, uqhamarac take jakenacarusa. Ucasti rey Darion pä mara apnakataparusti sojjtïri phajjsina pä tunca pusini uru sarakatarojja wasitatwa take ch'amani Tatitu Diosan templop utachañjja kalltapjjäna.\n1. Pakallko phajjsi sarakatarusti pä tunca mayani ururojja, Tatitojj wasitatwa Hageo profetarojj parli,\n2. ucatsti Zorobabelampiru, Josueampiru, uqhamarac take jakenacampiru sañapataquiw parläna:\n3. “Qhitinacatejj nayra suma c'ajquiri templo uñjapcän ucanacajj sapjjpan cunjämas jichhajj aca machak templojja. ¿Janejjay cunaparüquisa nayrïri templot sipansa?\n4. ¡Ucampis ch'amacht'asim Zorobabel! ¡Ch'amacht'asiraquim jumas Josué sacerdotenacan jilïripa! Ch'amacht'asipjjaraquim jumanaca aca marcanquir take jakenaca trabajapjjam, nayaw jumanacampïscta. Naya ch'amani Tatituw arsta.\n5. Cunjämtejj Egiptot mistunipcäyäta ucapachajja sapjjayäsmawa: Ajayojjaw jumanacampïsqui, jan ajjsarapjjamti;\n6. acat mä juc'arusti nayajj alajjpacha, acapach qhathatiyä, jach'a kotsa uqhamarac waña oraksa qhathatiyäwa.\n7. Take marcanacwa qhathatiyaraquëjja, ucatsti kamir cancañanacapwa apanipjjani, nayan utajjasti c'ajquiriraquïniwa.” Take ch'amani Tatituw acjja arsta:\n8. “Nayanquiw kollkes, korisa.\n9. Aca payïri templosti nayrïri templot sipansa c'ajquirïniwa, ucatsti suman sarnakasiñwa utjayaraquï aca chekanjja. Naya take ch'amani Tatituw acjja arsta.”\n10. Rey Dariojj apnakcän ucqhajja, llätunquïri phajjsina, pä tunca pusini uru sarakatarusti, Tatitojj Hageo profetaruw parli,\n11. ucasti take ch'amani Tatitun sutiparu sacerdotenacaru ley toket jisct'añataquiw arsuraqui aqham sasa:\n12. “Sañäni, mä jakejj loktat aychwa capapar llawt'ata apasqui, ucatsti capa thiyajj t'ant'aru, mank'aru, vinoru, aceiteru, jan ucajj cuna casta mank'arusa purpan. ¿Uqhamatti uca mank'ajj loktatäjjaspasti?” Sacerdotenacasti sapjjänwa: ‘Janiw’ sasa.\n13. Ucatsti Hageojj sascaquïnwa: “Sañäni, mayni jakejj amaya llamct'i, ucat k'añuchasi, ucatsti sarasinjja cawquïri aca yänacsa llamct'araqui, ¿jichhajj ucanacajj llamct'ata laycojja k'añuti tucuraqui? Sacerdotenacasti ‘Jïsa’ sapjjaraquïnwa.\n14. Ucatsti Hageojj saraquiwa: “Tatitojj siwa: ‘Uqhamaraquiw aca jakenacampejj lurasi. Take cuntejj lurapqui, uqhamaraqui loktasipquitu ucanacajj k'añuwa.\n15. Jumanacajj acat ucsarojj wal amuyt'asipjjam. Janïra templo utachañ kalltcasajja,\n16. ¿cunas jumanacarojj camachapjjäyätamjja? Cunapachatï jumanacat maynejj pä tunca tupu grano aptiri saränjja, ucampis tuncacwa jicjjatänjja; uqhamarac maynejj vino aptiriw sararaquïnjja vino lurasquis uca chekaru, pheska tunca jarra vino aptasiñataqui, ucampis pä tuncacwa jicjjatjjänjja.\n17. Nayaw jumanacan take ch'ama tucutampi jicjjatatarojj plaganacamp, chhijchhimpi tucjtjja, ucampis jumanacajj janiw nayan ucarojj cuttanipctati. Naya take ch'amani Diosaw ucjja arsta.\n18. Jichhüru llätunca phajjsina pä tunca pusini uru sarakataruw templojjataquejj cimientojj uchantatänjja.\n19. Jichhajj waliquiwa. Wal amuyasipjjam, jichhat ucsarojj janiw jumanacan pirwanacamatjja trigojj pist'caniti. Janïraw uvajj achunïquiti, higosa, granadosa, olivosa; ucampis jichhat ucsarojj nayaw bendicipjjäma.’ ”\n20. Ucürpacharaquiwa Tatitojj wasitat Hageo profetaru parläna,\n21. ucatsti Zorobabelar sañapataquiw arsuraquïna, jupasti Judá marcanjja gobernadoränwa. “Nayaw alajjpacha, acapacha qhathatiyä.\n22. Acapacha reinonacarus tucjaraquïwa, reyinacan konuñanacapsa t'unjaraquïwa; guerrar sarir carronacapsa willthapiraquïwa, uca carron saririnacarusa tucjaraquïwa, caballonacasa, uqhamarac uca caballonacan lat'jjatat sarir jakenacasa jiwarapjjaniwa. Sapakat mayniw jilapan espadapampi chhokhontat jiwani.\n23. Ucürusti, nayan uywatajja Zorobabel, naya quipcanjama munañanïña churäma, nayarjama naya quipcaw ajllissma uca laycu. Naya take ch'amani Tatituw ucjja arsta.”\n7. Yuspagarañamp Tatitur k'ochupjjam; Diosasataquejj arpamp chic k'ochupjjam.\n8. Jupaw alajjpacharojj kenayanacamp phokhanti, oraketac jallu waquichi, ch'umi mankhanacan koranac ch'ojjñaptayi.\n9. Jupaw uywanacarojj mank'añ churi, juparaquiw allkamarin chhiwlinacaparojj wararipqui ucapachajj mank'añ churi.\n10. Janiw caballonacan ch'amapajj Tatitur cusisiyquiti, janiraquiw jaken ch'amapas cusisiyquiti.\n11. Jupar iyawsirinacaw cusisiyi, qhuyapayasiñapar iyawsirinacaw cusisiyaraqui.\n20. Jan wali sarnakeri warmin luratapajja aqhamawa: Jupajj jucha luratapjja imt'asiwa, ucatsti “Janiw cuna ñankhsa lurcti” saraquiwa.\n1. Ucatsti alajjpachanjj yakha jach'a unañchäwiraqui uñjta, ucasti wali muspharcañänwa. Pakallko angelanacaw uñstanïna pakallko khepa t'akhesïwimpi, uca t'akhesïwinacampisti Diosan colerasiñapajj tucusjjänwa.\n2. Ucatsti uñjaractwa mä jach'a kotar uñtata, ucasti vidriompit ninampit luratjamänwa. Qhitinacatejj jach'a ajjsarcañ animalarusa, uñtasitaparusa, uqhamarac uca animalan sutipäquis uca numeroparus atipjapcäna ucanacajja, uca kota thiyan sayt'atäpjjänwa, cuntejj Diosajj jupanacar churcataynas uca arpa apt'atcamaqui.\n3. Diosan sirviripa Moisesan k'ochunacapwa k'ochupjjaraquïna, uqhamarac Corderon k'ochupsa, aqham sasa: “Jach'ätawa, muspharcañaraquïtawa. Jumaraquïtaw take cun luriri jach'a Diosajja. Sarnakäwinacamas chekaparaquiwa, marcanacan Reyipa.\n4. Tata, ¿qhitiraqui jan ajjsariristamsti? ¿Qhitiraqui jan yupaychiristamsti? Juma sapaquïtaw kollanajja. Take marcanacaw jutasina jumarojj yupaychapjjaraquïtam, cheka asqui luratanacam uñjapjjatap laycu” sasa.\n5. Ucatsti alajjpachanjj uñtaractwa templo jist'artiri, cawqhantï Diosan leyinacapajj mä tablanacanjama imatäqui uca santuariompi.\n6. Tatitun santuariopatsti uca pakallko angelanacaw mistunipjjäna pakallko t'akhesïwinacas apt'ata. Uca angelanacasti suma k'oma khanquiri lino isinacampi ist'atäpjjänwa, pechonacaparusti kori wac'anacampi wact'atäpjjaraquïnwa.\n7. Ucatsti ucspacharaquiw maynïrejja uca pusi jacasquirinacatjja sapa mayni angelaruw mä kori copa churäna. Uca copanacasti Diosan jach'a ajjsarcañ colerasiñapawa phokhantatäna, cawquïri Diosatejj wiñayataqui jacqui ucana.\n8. Diosan santuariopasti jek'ena phokhantatänwa, uca jek'esti Diosan jach'a munañanïñapata, uqhamarac ch'amapatwa jutäna. Janiraquiw qhitis ucarojj mantañataqui ch'amanïcänti, cuntejj angelanacajj pakallko t'akhesïwinac apapcänsa ucanacan phokhasiñapcama.


Chuy! janipuniwa alawasïtati :: Periódico Jayma\nCONTENIDO > Chuy! janipuniwa alawasïtati\nQillqiri: Félix Layme Pairumani\nChuy! Kullaka, jilata janipuniwa, kunäkasasa wali kusisita, alawasïtati. Kunasa allthaptxirïtaynawa. Laruñasa jachañasa mayakiwa, ukatsa akch’itankakiwa tinkuñaxa, siwa. Taqi kunawa jumankasamachaki, ukata chiqpachasa janiwa jumankkiti. Kunasa luratamatjamawa jumanki. Kunsa pantjstaxa, ukxatxa ancha chani irxatataa pajätaxa. Kunasa mayt’atakiwa.\nMama Philuminawa sunina, phisqha wawani ukhama mä marka warmi masiru, ancha kusisita, arxayatayna:\n–Ay! Chachamaxa sumririrukiwa sarakisa, nayanxa yatichiritakiwa chachajaxa yatintanski. Tukuyxani ukjaxa janiwa jach’a markata aka suni uraqiru mistunkxäti– sataynawa.\n–Ay! Wali kusarakisä! Sasakiwa, maynixa muspart’awäsa sarawayxatayna.\nChacharu yatichirita tukuyañpatakixa, iwija, khuchhi, qarwa aljantatayna. Waksa qallunpacha aljantatayna, uka qullqsa ukjpacha, jani ralsa jalaqtayasa chachaparu apxart’ayatayna. Ukhamaraki issa maya maya alararapitayna. Tirnunaka maya maya ch’ukurt’ayatayna, uka apkatatayna. Wawanakaparu iskuylaru khithañsa armasxataynawa. Wawanakparu isita uñaqañsa janiwa amtkxataynati. Ukhamaraki wawanakaparu manq’a suma luqtañsa antutxataynawa.\nUrusa simanasa phaxsisa marasa umjamawa qullu jawiranjama jalt’askatayna. Uka warmina yatichayata chachaxa yatichirïña tukuyxataynawa. Phisqha t’aqhi wawatsa, qullqimpi waytiri warmipatsa, jupaxa q’ala armt’asiwayxatayna. Mä wirlucha yatichiri masipampiwa jupaxa mitintasxatayna. Ukampiwa jaqicht’asiñataki wakt’ayasxatayna.\nWarmixa inapuniwa chiqa jacha jachaskatayna:\nAy! Ay! Kunarukisa\nSasa warmixa inawisapuniwa jachatayna. Aka jakaña pachaxa, juparuxa, wali yäppuni, jani mayampsa alawaskiri yatichsuwayatayna.\nChachaxa Churu Pampa iklisyaru jaqichasiñataki, urasaparu, purintataynawa. Warmina jilapasa, kullakapasa janiwa kuna lurt’añsa yatkapxataynati. Kasarayiri awksa tayksa inamayawa jawsasitayna. Ukasa janiwa kamachañsa yatkataynati. Qalasa, wichhusa, kuna laq’usa, chiqpacha jachaqt’asiritaki arsuriwa, sischixaya. Ukhamawa uka warmixa uka uruxa, wali llakt’ata, jupata arsuri suyatayna. Mä markankchinxaya, kunjataraki kuna wichhusasa jupataki arsuri jutxanixa...\nMä kumparipawa utjatayna, ancha jaqina jani yäqata ukhama, ukatsa jisk’a tansa jaqikiraki ukhama. Warmixa juparusa yatiyasirakchi. Ukata tatawa wali isthapt’ata, ch’iyara larama tirnuni, janq’u kamisaru chupika kurwatasa yäpa chinuntt’ata, jach’a tansa warmipampi, ukhama iklisya punkuru purt’anitayna. Ukata jupawa wali kust’ayxatayna.\nKumparixa 110 pulisiyaruwa tiliphunuta jawsatayna. Ukata Churu Pampa iklisyaru purïpanxa jank’akiwa, yatiyasaxa pataka tunkani pä qullqi iqxart’ayatayna. Pulisiyaxa ukasa wastawa iklisyaru mantasaxa, kurana amparapata wayurawayasaxa, awtuparu wayunt’asiwayasa apasiwayxatayna. Kunjamatsa, kuna kamachi aytasisasa, kimsa uru llawintayatayna. Chachaxa inamayawa ukana warariskatayna, uraqsa phisjama jat’iskatayna, juparu yanapt’rixa janiwa utjkxataynati. Chiqa kunjamataraki mä k’ariru yanapiri uñstanxanixa. Ch’illiwasa, qalasa, kunasa chiqpacha jachiriru, chiqana sarnaqasiriruya yanapirïpachächi.\nUkana aliqapuniwa munatapata jachatayna. Warmipa phisqha wawapa armasisa uka munataparu munatapsa amtasisa jachatayna. Mä chuymapanxa uka warmita wali warariskakatayna. Nayriri warmipata suma amuyt’katayna, ukjawa jupa pachasa jiskht’asitayna: “Ukhamaxa ¿jani walpunti lurpachäthxa?, nayaxa chuymana amuyupaki arktha, p’iqimpi suma amuyt’iriskäatha, inasa jani katjayaskirïschïthti”, sasa wali lup’itayna. “P’iqi amuyu jiskht’asikpachana, chuymäna amuyupa lurañataki”.\nLukalanxa, jaqichasiri pantjasiyata wirluchaxa, jani chachanikiwa arkunaka katuqt’asiskatayna. Jupana jaqi masinakapawa, tawaquru uñxatt’iri, lukala sarapxatayna. Ukana tawaqukiwa sapaki ukhama, jachirjama, jawillatanakapa katuqt’asiskatayna, siwa.\nKimsa uru k’ari jacha jacht’aniwäsa, pä aruma ikt’ayaniwäsa alisnukt’anxatayna. Munatapa ukanxa, juparu nuwaki churt’xapxatayna, jani mayampsa jutkiri alisnukxapxatayna. Yatichiri masinakapasa jupatxa wali llakipxatayna, yaqhipaxa chuyma manqhapansa larusipxatayna.\nWaljawa akaxa warminakaxa chacha yatichiritaki yatintayi, uniwirsirara tukt’ayayi, ukata niyaki yatintaña tukt’ayatatxa, warmiruxa, wawanakanïskpasa, tawaqupampi sarawayxiri, uka pachätaynawa.\nJichhaxa jumawa: kunatsa ukhama, warmirusa chacharusa alawasiñaxa chuymaru jutistu ukxata yatxatxäta. Ukatsa akhama kuñtunaka yatstaxa kuñtt’anitätapï, mirä suma, ampi.\nUkatsa jichhaxa janiwa ukhama paya kuti jaqichasxapxiti, kumputarura jani ukaxa atamiri makinawa ancha jasaki paya kuti k’arisiriru katurxi, jichha pacha mayja pachankxtanwa…\nLeer más: https://periodicojayma.webnode.es/a1/


Génesis 47 - Holy Bible [Aymara Bible 1997] - (Gén 47)\nJoseasti faraonar avisiriw saräna. Awquipampi, jilanacapampi Canaán oraket purinitapwa avisaraquïna, uqhamarac jichhajj niya Gosén tokencapjjatapa, ovejanacapampi, vacanacapampi, take cunanacapatejj utjqui ucanacampi cuna, ucwa yatiyäna.\nJilanacapatsti pheskani ajlliwayasin faraonan nayrakatapar uñstayäna, uñt'añapataqui.\nUcatsti faraonajj Josean jilanacaparojj jisct'änwa: —¿Cunan irnakerïpjjtas jumanacajja? —sasa. Jupanacasti sapjjaraquïnwa: —Nanaca juman sirvirimajja oveja awatirïpjjtwa nayra tiempo awquinacajjatpacha.\nNanacajj jichhajj aca marcan jacasiñataquiw jutjjapjjta, Canaán orakensti mach'ajj walipuniw sarti, janiraquiw cuna pastos uywanacajjataqui utjquiti. Tata, ‘Gosén sisqui uca token jacasipjjam’ sapjjetaya —sasaw sapjjäna.\nFaraonasti Josearojj saraquïnwa: —Awquimampi, jilanacamampejj jumampi jiquisiriw jutjjapjjejja.\nEgipto orakesti jupanacanquiwa. Gosén orake jupanacar churam, ucasti aca marcpachanjja wali suma orakewa, ucan jacasipjjpan sam. Jupanac taypintejj wali ch'iqhi jakenacajj utjchi ucasti, ucjja uywanacajj awatiritwa uscüta —sasa.\nJoseasti awquiparojj faraonan ucaruw irparaquïna, uñt'ayañataqui. Jacobosti wali suma arunacampiw faraonarojj aruntaraquïna.\nFaraonasti: —¿Kawkha maranïtasa? —sasaw jisct'araquïna.\n—Pataca quimsa tuncani maranëjjtwa, ucsa acsa sarnakaracta, uqhamarus jan wali juc'a maranacaquiw jacaracta, janïraraquiw kawkha maranacatejj awquinacajjajj jacapcäna ucaru purcti —sasaw Jacobojj saraquïna.\nUcjjarusti Jacobojj faraonar suma arunac churasinwa mistuwayjjäna, ucatsti sarjjänwa.\nJoseasti jilanacaparojj Egipto marcan cawquïritejj wali suma orakëqui ucwa churäna, cunjämtejj faraonajj siscatayna uqhama. Uqhamaw jilanacapampi, awquipampejj Ramsés token orakenïjjapjjäna.\nUqhamarus Joseajj familianacaparojj mank'aña churaraquïna, sapa familian waquisitaparjama.\nJanipuniw trigojj cawqhansa utjcjjänti, mach'asti juc'ampiraquiw sartäna. Egiptonsa, Canaán orakensa, jakenacajj mank'atjamaw jiwarjjapjjäna.\nJoseasti Egipcionacaru, cananeonacaru trigo aljat kollkjja, faraonan palacioparuw imjjäna.\nCunapachatejj kollkejj Egiptonsa, Canaán orakensa jan utjcjjän ucqhasti, egipcionacajj Josear jicjjatiriw sarapjjäna, sapjjaraquïnwa: —¡Jumay mank'añjja churapjjeta! Janiw waquisquiti juman uqhama nanacan mank'atjam jiwarasquir uñch'uquiñamajja, jan kollkenïpjjatajj laycuqui —sasa.\nJoseasti saraquïnwa: —Janitejj kollkenacamajj utjcjjapjjstamjja, uywanacam apanipjjam, ucatwa nayajj trigompi trocapjjäma —sasa.\nEgipcio jakenacasti apapjjänwa: Caballonaca, ovejanaca, vacanaca, asnonaca, uqhamawa Josean ucarojj irpanjjapjjäna, ucatsti uca uywanacatjja Joseajj trigo churaraquïna take uca marpacha.\nUca mara pasjjepansti, khepa marajj Josean ucarojj sarjjapjjaraquiquïnwa, aqham sasa: —Tata, janiw jumarojj c'arintapquirismati, janiw kollkejj utjcjjapjjetuti, uqhamarus animalanacajjas jumancjjaraquiwa. Janiw cunas churañataquejj utjcjjapjjetuti, orakenacajjampi, uqhamaraqui nanacpachaquiw jumaru churasjjapjjerismajja.\nJumay jichhajj orakenacajjsa, nanacsa alasjjapjjeta, mä kawkha trigompi. Faraonan esclavopäpjjäwa, jupataquiraquiw orakenacajjsa yapuchapjjäjja, jumajj jathaqui churapjjetajja, nanacan jacañanacajjataqui, uqhamarac orakenacajjas jan inamayaquïñapataqui. ¿Cunatarac jumasti nanacaru orakenacajjampi chica jiwarasquir dejapjjetätasti? —sasa.\nUqhamasti Joseajj take Egiptonquir orakenacwa aläna faraonataqui, egiptonquir jakenacasti orakenacapjja, mank'a laycojj aljarasjjapjjänwa. Uqhamaw orakenacajj faraonancamaquëjjäna,\negiptonquir jakenacasti esclavo tucuyatäpjjaraquïnwa take Egipto orakenjja.\nSacerdotenacan orakenacapacwa Joseajj jan alcänti, faraonajj jupanacar mä juc'a trigo churascatap laycu, uqhamatwa jupanacajj jan orakenacapjja aljarasipcänti, faraonajj cuntejj churcän uca mank'asipcatap laycu.\nUcjjarusti Joseajj jakenacarojj saraquïnwa: —Jichhajj jumanacasa, orakenacamasa, faraonanquiwa, nayaw jupataqui alta. Acajj jichhajj jathajj orake yapuchañataquejja,\nucampis faraonarojj cosechanacamatjja pheskëri parte churapjjäta; ucjjar pusi partëqui ucasti jathataquïniwa, jumanacana, wawanacamana, uqhamarac take qhitinacatejj jumanacampïqui ucanacan mank'añanacapataquiraqui —sasa.\nJupanacasti sapjjaraquïnwa: —Jumajj wali suma jakëtaw nanacataquejja, jacañanacajjsa khespiyapjjaraquistawa. ¡Faraonan esclavopäpjjayäwa! —sasa.\nUqhamwa Joseajj utt'ayäna take Egipto marcanjja cosechanacat pheskëri parte faraonar churasiñapa, aca leyisti jichhacamaw utjasqui, ucampis sacerdotenacajj janiw cunsa churapcaraquiti, orakenacapajj janipuni faraonancatap laycu.\nIsraelitanacasti Egipton jacjjapjjäna. Gosén sisqui ucsa tokenacwa catuntasipjjaraquïna, ucansti waljanipuniw mirantjjapjjäna.\nJacobosti tunca quimsakallkoni maraw Egiptonjja jacäna, pataca pusi tunca pakallkoni marancamaw jacaraquïna.\nMä urusti Israelajj jiwirjamäjjatapwa amuyasïna. Ucatsti José yokapwa jawsayani, aqham sañataqui: —Chekpachapuni mä asqui lurañ munchista ucqhajj amparam lanqhu charajj mankhar ucham, ucatsti cuntejj maycäma uc phokhañataqui juramento lurarapita. ¡Janipuni Egiptor imayistati!\nCunapachatejj nayajj nayra awquinacajjampi samarir sarjjä ucqhasti, Egiptot apsusinjja, awquinacajjan sepulturaparu imayjjeta —sasa. —Waliquiwa, uqham lurä —sasaw Joseajj saraquïna.\n—Uqhamajj juramento lurarapita —sasaw awquipajj saraquïna. Joseasti juramento luräna, ucatsti Israelajj ch'ijmapjjaruw jipt'awayäna.\nGénesis 1 / Gén 1\nGénesis 2 / Gén 2\nGénesis 3 / Gén 3\nGénesis 4 / Gén 4\nGénesis 5 / Gén 5\nGénesis 6 / Gén 6\nGénesis 7 / Gén 7\nGénesis 8 / Gén 8\nGénesis 9 / Gén 9\nGénesis 10 / Gén 10\nGénesis 11 / Gén 11\nGénesis 12 / Gén 12\nGénesis 13 / Gén 13\nGénesis 14 / Gén 14\nGénesis 15 / Gén 15\nGénesis 16 / Gén 16\nGénesis 17 / Gén 17\nGénesis 18 / Gén 18\nGénesis 19 / Gén 19\nGénesis 20 / Gén 20\nGénesis 21 / Gén 21\nGénesis 22 / Gén 22\nGénesis 23 / Gén 23\nGénesis 24 / Gén 24\nGénesis 25 / Gén 25\nGénesis 26 / Gén 26\nGénesis 27 / Gén 27\nGénesis 28 / Gén 28\nGénesis 29 / Gén 29\nGénesis 30 / Gén 30\nGénesis 31 / Gén 31\nGénesis 32 / Gén 32\nGénesis 33 / Gén 33\nGénesis 34 / Gén 34\nGénesis 35 / Gén 35\nGénesis 36 / Gén 36\nGénesis 37 / Gén 37\nGénesis 38 / Gén 38\nGénesis 39 / Gén 39\nGénesis 40 / Gén 40\nGénesis 41 / Gén 41\nGénesis 42 / Gén 42\nGénesis 43 / Gén 43\nGénesis 44 / Gén 44\nGénesis 45 / Gén 45\nGénesis 46 / Gén 46\nGénesis 47 / Gén 47\nGénesis 48 / Gén 48\nGénesis 49 / Gén 49\nGénesis 50 / Gén 50


Bible in one year - Aymara Bible 1997 - March 27\n1. “Sapa pakallko maraw perdonäta cawquïri jaketejj manumäcani ucarojja.\n2. “Uca perdonasiñasti aqhamäniwa: Take cawquïri jaketï masiparu cunsa mayt'cäna, ucasti cuntejj mayt'cän ucajja janiw cobrascjjaniti. Janiw cobrasiñ puedquiti jake masiparojja ni marca masiparusa cuttayjjet sasajja, uca marajja manunacat perdonasiñ marätap laycu, Diosaru jach'achañataqui.\n3. Yakha marcat jutir jakerusti puediractaw mayt'atam cobrasjjañjja, ucampisa marca masimarojj perdonätawa cuntejj mayt'asctam ucjja.\n4. Uqhamatwa jumanac taypinjja pobrenacajj jan utjcaniti, Tatitu Diosamasti bendiciraquïtamwa cawquïri oraktejj churctam ucanjja,\n5. cunapachatejj jupan arunacapa ist'äta, uqhamaraqui camachi arunacap phokharaquïta, cunjämatejj jichha uruna ewjjawaycsma uqhama.\n6. Tatitu Diosamasti jumarojj bendicïtamwa cunjämtejj arupampi arsuwayctam uqhama, ucatsti utjaraquïtamwa yakha marcanacar mayt'añataquejja, ucampis jumajj janiw cunsa mayt'ascätati. Walja marcanacwa apnakaraquïta, ucampis jupanacajj janiw jumaru apnakapcaniti.\n7. “Mä pobre jaketejj utjani jumanac taypinjja uqhamaraqui cawquïri oraktejj Tatitojj churcätam uca marcanac taypinsa, ucataquejj jan jumajj chuymam kalarayasimti ni janiw saraquimsa uca pist'ayasir jilamar yanapt'añjja,\n8. jan ucasti juparojj qhuyapt'ayam, ucatsti cuntejj munqui ucanacjja churaraquim.\n9. Janirac jumanjja aca jan wali amtäwejj utjcpanti: ‘Niyaw jac'äjje pakallköri marajja, cawquïri marantejj manunacajj perdonasqui ucajj’ sasa, uqhamat jan wali ajanumpi pobren jicjjatasiri jila masimarojj uñcatañataqui, janiraqui cunsa mayt'cätati ucapachajj jupajj Diosaruwa juma contra mayisini, uca luratamasti jucharaquïniwa.\n10. Jumasti yanapt'añamapuniwa suma munasiñ chuymampi, Tatitu Diosamasti uca luratamatjja bendicïtamwa take luräwinacamanjja.\n11. Marcamansti pobrenacajj utjapuniniwa, ucatwa nayajj jumaru aca ewjja arunaca chursma, jumana qhuyapayasir chuymanïñamataqui uca jake masinacamampi, cawquïrinacatejj marcamanjja, pobrezana, t'akhesiñana sarnakapqui ucanacampi.\n12. “Cawquïri hebreo jilamatejj, chachäpansa, warmïpansa; jumaru aljasïtam esclavor uñtata, ucasti sojjta maraquiw sirvïtam. Pakallko mara purinipanjja libre qhitanucjjäta.\n13. Ucampisa cunapachatejj qhitanucjjäta ucqhajj janiw jan cunani qhitanucütati,\n14. jan ucasti jumajj uywa tamanacamatjja churätawa, uqhamaraqui walja trigompi, vinompi. Cuntejj Tatitu Diosamajj churctam ucanacatjja jupampiw jaljasïta.\n15. Janirac Egipto marcan esclavo sarnakatamjja armasimti, ucatsti Tatitu Diosamaw khespiyaniractam. Ucatwa jichhajj jumaru aca ewjjanaca chursma.\n16. “Ucampis esclavomatejj jumat jan sarakañ muncätam, jumaru munatapa uqhamaraqui familiamaru munatap laycu, uqhamaraqui juman juparu sum uywatam laycu,\n17. ucatsti mä p'iyañampi, uta puncumaru saycatayasin juparojj jinchupa p'iysüta; uqhamatwa jupajj wiñayataqui juman esclavomäni. Uca pachpa luraraquïta mä warmi esclavampisa.\n18. Jan jumajj chuymaman mayjt'asimti esclavonacam antutjjasajja. Sojjta maraw jumaru sirvipjjtam mä jornalero irnaker jaken chicat pagop catokasaqui, ucampisa Tatitu Diosamaw bendizjjätam take cuntejj lurcäta ucanacanjja.\n19. “Vacanacama, ovejanacamatejj nayrïri orko wawachani ucanacjja Tatitu Diosamaruwa loktapjjäta. Janiraquiwa vacaman jilïri wawachat kalluparojj lurayapjjätati ni ovejaman jilïri kallupatsa t'awra yawirätati.\n20. Sapa mararaquiwa familiamampi chica mank'araquïta Tatitu Diosaman nayrakatapanjja, cawqharutejj jupajj ajllisqui uca chekana.\n21. Cunapachatejj uca nayra wawachat kallunacajj janchipana usuchjatäni, cojönisa, juyqhünisa ucqhajj janiw Diosarojj sacrificion loktapjjätati.\n22. Cawqha marcantejj jacctajja uca chekanwa mank'apjjäta, ucsti takeniraquiw mank'apjjaraquini, mank'añ animaläpasa jan mank'añ animaläpansa; cunjämatejj gacelana, tarujana aychapajj mank'atäqui uqhama.\n23. Ucampis janiw wilapjja mank'ätati, jan ucasti orakeruw waranucüta umäcaspas uqhama.\n1. “Cunapachatejj Abib sat phajjsejj purinini ucqhajj, jumanacajj Pascua fiesta lurapjjäta Tatitu Diosamar jach'añchasa; Tatitu Diosamajj uca phajjsinwa mä aruma Egipto marcat irpsuntam uca laycu.\n2. “Uca Pascua fiestanjja Tatitu Diosamarojj loktapjjätawa vacanaca, ovejanaca, cawqha chekarutejj jupajj utjäwipa ajllisini uca chekana.\n3. “Cawquïri uywtejj loktapcäta ucjja jan levaduran t'ant'ampwa mank'apjjäta, cawquïritejj t'akhesiñ t'ant'äqui uca, Egipto marcat wali janc'aqui mistunipjjatam laycu. Uqhamwa jumanacajj jaccasina Egipto marcat mistunipjjatam amtasipjjäta.\n4. Uca pakallko urunacanjja janiw jumanacan orakenacamanjja levadurajj utjañapäquiti; cawquïri aychtejj sacrificion nayrïri uru jayp'unjja loktapcäta uca aychjja janiw khepärmanthi alwatac jilt'ayasipjjätati.\n5. Janiraquiw jumanacajj cawqha chekansa Pascua fiesta lurapjjätati cawquïri oraktï Tatitu Diosamajj churapctam uca marcanacanjja,\n6. jan ucasti cawquïri chektejj Diosajj ajllisqui jupar yupaychañataqui uca chekanac loktapjjäta, jayp'unacaraquiw loktapjjäta, cunapachatejj intejj jalantcani ucapacha, jumanacasti uca horasaw Egipto marcatjja mistunipjjäyäta.\n7. Cawquïri aychtejj loktapcäta ucsti suma khatiyapjjaraquïta, ucatsti cawqha chektejj Tatitu Diosamajj ajllisqui ucanwa mank'apjjaraquïta, khepärmanthi willjtasti utanacamaruw cuttawayjjapjjaraquïta.\n8. Sojjta uruw jan levaduran t'ant'a mank'apjjäta, pakallko urüqui ucansti mä jach'a tantachasïwi lurapjjaraquïta, Tatitu Diosamaru jach'añchañataqui, uca urusti janiw jumanacajj cuna casta irnakañamansa lurapjjätati.\n9. “Trigo apthapiñ kallta urut pakallko semana pasjjepansti,\n10. jumanacajj fiestachapjjätawa uca semananacajja Tatitu Diosamaru jach'añchañataqui, ucatsti chuymanacamatjamwa ofrendanaca loktapjjäta, kawkhtejj Tatitu Diosamajj bendicipctam uqhamarjama.\n11. Ucatsti uca fiestanacjja lurapjjätawa cawqha chekarutejj Tatitu Diosamajj utjäwipatac ajllisqui uca chekana, take wawanacamampi, uywatanacamampi, levitanacampi, yakha marcat jutir jakenacampi, wajchanacampi, viudanacampi, qhitinacatï jumanac taypin jacapqui ucanacampi.\n12. Amtasipjjaraquim jumanacas Egipto marcanjja esclavöpjjaraquïyätawa, ucatsti take aca leyinacapjja phokhapjjamaya.\n13. “Cunapachatejj trigo apthapiña tucuyjjapjjäta, uqhamaraqui uvanac ch'irwsuñsa tucuyjjapjjaraquïta ucqhajj pakallko uruw Enramada fiesta fiestachapjjäta.\n14. Take wawanacamampi, uywatanacamampi, levitanacampi, yakha marcat jutir jakenacampi, wajchanacampi, viudanacampi uqhamaw uca fiestanjja cusisipjjäta.\n15. Pakallko uruw aca fiestampejj Diosaru jach'añchapjjäta, cawqha chektejj jupajj ajlliscani uca chekana, ucatsti Tatitu Diosamajj take cosechanacamaruw bendicipjjätam uqhamaraqui take irnakañamarusa ucatsti jumanacajj cusisitapuniw sarnakapjjäta.\n16. “Take chachaw Tatitu Diosamarojj maran quimsa cuti uñstani, cawqha chektejj jupajj ajllisqui uca chekana, aca fiestanacanwa uñstapjjani: Jan Levaduran T'ant'a Mank'añ fiestana, Semananaca sat fiestana, uqhamaraqui Enramada fiestansa. Janiraquiw cawquïri jakes Diosarojj jan cunani uñstcaniti,\n17. jan ucasti sapakat mayniw ofrendapa apani, cunjämatejj take yänacampi Tatitu Diosamajj bendicipjjtam uqhama.\n18. “Utt'ayasipjjam juezanaca, jilïri jakenaca, take cawquïri marcanactejj Tatitu Diosamajj sapa tribunacaru churapcätam ucanacataqui, jupanacan suma cheka cancañampi uñjapjjañapataqui.\n19. Cheka cancañsti jan jumanacajj maysaru uñtayapjjamti, janiraqui jumanacajj maynit arjjatasisa, maynirusti uñisisaraqui jakenacarojj uñjapjjamti ni kollksa chilltayasipjjamti, kollke chilltayasiñajj jach'a amuyt'an jakenacarojj juyqhu tucuyi, ucatsti cheka cancañampi parlir jakenacan arunacapsa maysaruw uñtayi.\n20. Cheka cancañaruquiw jumanacajj arcapjjañama, uqhamata cawquïri oraktejj Tatitu Diosamajj churapcätam ucan utjantasisina jacapjjañamataqui.\n21. “Jan cuna kokanacsa ayrupjjamti yakha diosanacar jach'añchañataqui ni Diosaman altarap jac'arus ayrupjjamti.\n22. Janiraqui jumanacajj cuna kalanacsa perksusipjjamti, ucanacaru yupaychañataqui take ucanac Tatitu Diosaman uñisitap laycu.\n30. Asqui jakejj yatiñ cancañampiw parli, lajjrapajj chekap sarnakañ khanañchi.\n31. Diosapan leyinacap chuymapar catjjäsi, cayunacapasti janipuniw llust'caniti.\n32. Ñankha lurir jakejj asqui jakeruw uñch'uqui, jupar jiwayañ amtaraqui;\n33. Tatitusti janiw amparapar jalt'ayquiti, janiraquiw taripäwin juchañchat uñjasiñap munquiti.\n34. Tatitur takpach chuymamp suyt'am, jupar jaysaraquim, jupaw orak catokañamataquejj ch'amañchätam, ñankha luririnacan t'unjasïwip uñjaraquïta.\n35. Ñankha lurir jakeruw jach'achasir uñjta, ch'ojjña kokjam jilantasquir uñjaracta;\n36. uca khepat wasitat uñjir sarta, jupasti tucusjjataynawa, jupar thakasasti janiw jicjjatcti.\n17. Cheka testigojj cunatï chekäqui ucwa arsu; c'ari testigosti, c'aricwa ircati.\n18. Utjapuniwa parlatanacapampi mayniru usuchjirejja, ucampis yatiñan jakenacan arunacapasti mä kolljamawa.\n19. Qhititejj chek parlqui ucan arunacapajja wiñayataquiwa, ucampis qhititejj c'ari parlqui ucan arunacapajja mäquiwa chhaktawayjje.\n1. Tiberio sat emperadorajj niya tunca pheskan mara marca apnakascän ucqhajja, Poncio Pilatojj Judea marca apnakaraquïna, Herodesasti apnakaraquïnwa Galilea, Felipe jilapasti Iturea marcampi Traconite marcamppacha apnakaraquïna, Lisaniasasti Abilinia marca apnakaraquïna.\n2. Anás, Caifás jupanacajj jilïr sacerdotenacäpcäna, ucapachaw Diosajj Juanarojj wasaran parläna, Juanasti Zacariasan yokapänwa.\n3. Juanasti Jordán jawira thiyanacsti k'al muytäna, jakenacaru: “Bautisasipjjam, jan wali luräwinacamatsti arrepientisipjjam, juchanacamajj perdonatäñapataqui” sasa.\n4. Acasti lurasïnwa cunjämatejj Isaías profetajj kellkawaycatayna uqhamarjama: “Wasaran mä chekat maynin art'asitapaw ist'asi: ‘Tatitun thaquip waquichapjjam; chekäqui uca thacjja jist'arapjjaraquim.\n5. Take p'iyanacasa phokhantatäniwa, take kollunacasa, lomanacasa pampachatäniwa, uqhamaraquiw muyu muyu thaquinacas chekachatäniwa, moko moko thaquinacasa qhusqhachatäniwa.\n6. Ucatsti take orakpacharaquiw Diosajj churqui uca khespiyasiñ uñjapjjani’ ” sasa.\n7. Cunapachatï jakenacajj Juanampi bautisayasiri mistunipcän ucqhajja, Juanajj jupanacarojj sänwa: —¡Catari casta jan wali jakenaca! ¿Qhitiraqui jumanacarusti yatichapjjtamsti Diosan jach'a colerasiñapat jaltañsti?\n8. Sum sarnakapjjam, jumanacan arrepientisitanacamjja khanpacha uñacht'ayapjjañamataqui. Ucatsti janirac jumanaccamajj sapjjamti: ‘Nanacajj Abrahaman wawanacapäpjjtwa’ sasa. Sapjjaracsmawa, Diosajj aca kalanacatsa Abrahaman wawanacapjja sartayaquispawa.\n9. Jichhasti hachajja niyaraquiw kokanaca phat'suñataqui uscuta, take jan suma achur kokajja phat'sutawa ucatsti ninar phichantatawa —sasa.\n10. Ucatwa jakenacajj juparu jisct'apjjaraquïna: —Uqhamajj ¿cuns lurapjjäjja? —sasa.\n11. Juanasti jupanacarojj saraquïnwa: —Qhititejj pä camisanïqui ucajj mayjja jan camisaniru churjjañapawa; qhititejj mank'añanïqui ucajj jan mank'añanïqui ucamp mank'asiñapawa.\n12. Uqhamaraquiw yakhep impuesto cobriri jakenacajj jutapjjaraquïna bautisayasiñataqui, ucat Juanaru jisct'apjjäna: —Yatichiri, ¿cuns nanacajj lurapjjäjja? —sasa.\n13. Juanasti jupanacarojj sänwa: —Cuntejj leyejj sisqui ucat juc'ampjja jan cobrapjjamti —sasa.\n14. Uqhamaraquiw yakhep soldadonacajj jisct'apjjäna: —Nanacasti, ¿cuns lurapjjaraquëjja? —sasa. Jupasti saraquïnwa: —Jan qhitirus cunsa aparapjjamti, nuwampisa, ni c'arintasasa cuntejj jan lurqui ucatjja. Jumanacasti pagonacamampejj cusisitaquïpjjam.\n15. Jakesti: “Inas Juanajj Cristöchi” sasaw wal suyt'asipcäna.\n16. Juanasti takeruw saraqui: —Nayajj chekpachan umampiw bautisapjjsma, ucampis mayni jutqui ucajja Kollan Ajayumpi, ninampiraquiw bautisapjjätam. Jupajj nayat sipans juc'amp ch'amaniwa, nayasti janiraquiw asquïcti wisqhu t'isnup jararañataquisa.\n17. Jupasti niya wayrachayiri ayt'ataraquiwa jipit trigo k'omachañataquejja. Trigsti pirwaruw apthapini, ucampis jipjja jan jiwarir ninaruw phichantani —sasa.\n18. Uqham yakha walja ewjjanacampi churasinwa Bautisiri Juanajj suma yatiyäwinacjja jakerojj yatiyäna.\n19. Ucjjarusti Herodes marca apnakerejj juchañchataraquïnwa jupan Felipe jilapan Herodías warmipamp warmt'asitapata, uqhamarac yakha jan wali luratanacapampita.\n20. Herodesasti jupar ist'camayajja, mä jan walimp lurascaquïnwa: Juanarojj carcelaruw apantayaraquïna.\n21. Juanajj take jakeru bautisascäna ucapachajja, Jesusajj bautisataraquïnwa; ucatsti jupa oración lurquïpanwa alajjpachajj jist'artäna.\n22. Kollan Ajayuwa jupjjaru sarakaniraquïna khanpacha mä palomar uñtata, ucatsti mä aruw alajjpachat ist'asïna: “Jumätaw nayan munat Wawajjajja, cawquïrirutejj nayajj ajlliscta ucajja.”\n23. Jesusajj quimsa tunca maranjamänwa, lurañap kalltcäna ucqhajja. Amuyatatjja jupajj Josean yokapänwa. Joseasti Elí chachan yokapänwa,\n24. Elisti Matatan yokapänwa, Matatasti Levin yokapänwa, Levisti Melquin yokapänwa, Melquisti Janan yokapänwa, Janasti Josean yokapänwa,\n25. Joseasti Matatiasan yokapänwa, Matatiasasti Amosan yokapänwa, Amosasti Nahuman yokapänwa, Nahumasti Eslin yokapänwa, Eslisti Nagain yokapänwa, Nagaiasti Maatan yokapänwa.\n26. Maatasti Matatiasan yokapänwa, Matatiasasti Semeian yokapänwa Semeiasti Josean yokapänwa, Joseasti Judan yokapänwa,\n27. Judasti Joanán yokapänwa, Joanasti Resan yokapänwa, Resasti Zorobabelan yokapänwa, Zorobabelasti Salatielan yokapänwa, Salatielasti Nerin yokapänwa,\n28. Neristi Melquin yokapänwa, Melquisti Adin yokapänwa, Adisti Cosaman yokapänwa, Cosamasti Elmodaman yokapänwa, Elmodamasti Erin yokapänwa,\n29. Eristi Jesusan yokapänwa, Jesusasti Eliezerin yokapänwa, Eliezeristi Joriman yokapänwa, Jorimasti Matatan yokapänwa,\n30. Matatasti Levin yokapänwa, Levisti Simeonan yokapänwa, Simeonasti Judan yokapänwa, Judasti Josean yokapänwa, Joseasti Jonaman yokapänwa, Jonamasti Eliaquiman yokapänwa,\n31. Eliaquimasti Melean yokapänwa, Meleasti Menan yokapänwa, Menasti Matatan yokapänwa, Matatasti Natanan yokapänwa,\n32. Natanasti Davidan yokapänwa, Davidasti Isaian yokapänwa, Isaiasti Obedan yokapänwa, Obedasti Boozan yokapänwa, Boozasti Salan yokapänwa, Salasti Naasonan yokapänwa,\n33. Naasonasti Aminadaban yokapänwa, Aminadabasti Adminan yokapänwa, Adminasti Arnin yokapänwa, Arnisti Esroman yokapänwa, Esromasti Faresan yokapänwa, Faresasti Judan yokapänwa,\n34. Judasti Jacobon yokapänwa, Jacobosti Isaacan yokapänwa, Isaacasti Abrahaman yokapänwa, Abrahamasti Taren yokapänwa, Taresti Nacoran yokapänwa,\n35. Nacorasti Serugan yokapänwa, Serugasti Ragaun yokapänwa, Ragausti Pelegan yokapänwa, Pelegasti Heberan yokapänwa, Heberasti Salan yokapänwa,\n36. Salasti Cainanan yokapänwa, Cainanasti Arfaxadan yokapänwa, Arfaxadasti Seman yokapänwa, Semasti Noen yokapänwa, Noesti Lamecan yokapänwa,\n37. Lamecasti Matusalenan yokapänwa, Matusalenasti Enocon yokapänwa, Enocosti Jaredan yokapänwa, Jaredasti Mahalaleelan yokapänwa, Mahalaleelasti Cainanan yokapänwa, Cainanasti Enosan yokapänwa,\n38. Enosasti Setan yokapänwa, Setasti Adanan yokapänwa, Adanasti Diosan wawapänwa.


Levítico 17 QA97 - Tatitusti Moisesaruw parläna; aqham - Bible Search\nSacrificionac loktaña chekawjajj mayaquiwa\n2“Aaronampiru, wawanacapampirusti aqham saraquim, uqhamarac take israelita jakenacarusa, cuntejj Tatitojj sisqui uca arunaca:\n3“Cawquïri jaketejj mä orko vaca, jan ucajj mä ovejsa, jan ucajj mä cabritsa, campamentota ankäjjana jan ucajj campamento mankhansa jiwayani, 4ucatsti janiraqui Tatitumpi Jiquisiña Carpäquisa uca nayrakataru apancaniti, uqhamat Tatitun santuariopa nayrakatan mä suma ofrendata loktañataqui, ucasti wila wartatapatjja juchañchatäniwa, uqhamarac take jakenac taypitjja jiwayatäjjaniwa. 5Acasti Israelita jakenacan Tatituru loktapjjañapataquiwa, cawquïri uywanactejj pampana jiwayapqui ucanaca. Ucatsti sacerdoten nayrakataparu apjjañapataquiraqui, Tatitumpi Jiquisiñ Carpäquisa uca nayrakataru uscuñapataqui, uqhamat sacerdotejj ucanacjja uca jaketaqui, sumancthapiña sacrificiönacapsa loktjjañapataqui. 6Sacerdotesti Tatitun nayrakatapancqui uca altarjja wilampiw ch'allt'araquini, cawquïritejj Tatitumpi Jiquisiña Carpa nayräjjancqui ucaru, liq'inacsti mä suma k'apquiri ofrendäcaspasa uqhamwa nact'ayjjaraquini Tatitutaquejja. 7Janipuniw mayampsa uca ñankhanacarojj ofrendanacapjja loktascjjapjjaniti, cawquïrinacarutejj jupanacajj yupaychapjjäna, uqhamarac k'añuchasipjjänsa. Acasti jumanacataquejj wiñaya leyïniwa, awquinacamataqui, uqhamarac wawanacamataquisa.\n8“Ucjjarusti saraquim cawquïri israelita jaketejja jan ucajj cawquïri jakesa yakha marcat jutasina jumanac taypina jacani, ucatsti sacrificio loktaraquini jan ucajj take nact'ayasasa sacrificio loktaraquini, 9ucampisa janiraqui Tatitumpi Jiquisiñ Carpäquisa uca nayrakataru apcaraquiniti, ucasti jakenac taypitjja jiwayatäjjaniwa.\nJan wila mank'añjjata\n10“Nayasti take israelitanacataqui, uqhamarac cawquïri jakenacatejj yakha marcanacata jutasina jumanac taypina jacani, take jupanacajj wila mank'apjjaraquini ucanac contraw sayt'äjja, cunjämsa uca wiljja mank'asipcpan. Nayasti uca wila mank'erinacarojja marcap taypitjja jiwayaraquïwa. 11Take jaquirinacasti cuna wilatejj jupanjja utjqui ucampiwa jacaraqui. Nayaw jumanacarojj altarajjan wila churapjjsma, uqhamat jumanacajj uca wila toke cutsuyatäpjjañamataqui, uca wilapï phokjjejja jumanacan jacañanïpjjañamataquejja.\n12“Uca laycu israelita jakenacarusti saractwa: Janipuniw jumanacajja ni jumanac taypina jaquir yakha marcat jutiri jakenacasa wiljja mank'apjjätati sasa. 13Cawquïri israelitanacatejja, jan ucajj cawquïr yakha marcat jutasina jaquirinacasa mä uywa jiwayapjjani ucapachasti, jan ucajj cawquïri jamach'inacatejj mank'añataqui uchatäqui ucanacsa, ucapachasti wilapjja orakeruw wartjjaraquini, ucatsti lak'ampiw imt'jjani, 14uca wilajj take jaquirinacarusa jacaña churatap laycu, ucampisa cawquïri jaketejj wila mank'ani ucasti jiwayatäjjaniwa.\n15“Cawquïri israelita jaketejja jan ucajj cawquïri yakha marcat jutasina jumanac taypina jaquiri jakesa mä jiwat uywan aychapa jan ucajj mä monte animalan jiwayata uywan aychapsa mank'ani ucasti isipjja t'ajjsokasjjañapawa, uqhamaraqui jupa quipcasa umampiw jarekasjjaraquini, ucatsti k'añut uñt'ataquipunïscaniwa jayp'ucamajja. Uca khepatwa jupajj k'omachata uñjasjjaraquini. 16Ucampisa janitejj isinacapa t'ajjsokascani ni jupa quipcasa umampi jarekascaraquini ucapachasti uca ñankha luräwipampi k'añuchataquïscaniwa.”


Aymara, Dramas: Piece 029 – Puncun jist’antata | Waters of Life for Children\nHome -- Aymara -- Perform a PLAY -- 029 (Behind closed doors)\n29. Puncun jist’antata\nDiscípulo: “Juan jupajja, punc jist’antam, janiw jupanacar confiycti. Nayrakatajja Jesusaruw jiwayapjje ucjjarusti jiwsanacampiw uqham lurapjjani.” (puncuw jistt’asi)\nLlaquitaraqui uqhamarac sustjataraqui Jususan arquirinacapajja puncu jistäntat mankhancapjjänwa. ¿Janit yatipcänjja Jesusajj jacascatapjja? Ucampis Maríajj jesusarojj uñjataynawa.\n1. Discípulo de Emaús: “¡Nanacäpjtwa!”\n2. Discípulo de Emaús: “¡Jist’arapjjam!”\nDiscípulos: “Cleofas, ¿cunats jan utanacamancapctä, niya jaypüjjewa?”\n1. Discípulo de Emaús: “¡Jesusampiw jiquisipjjta! ¡Jupajj jacasquiwa!”\nDiscípulos: “¿Cawqhans uñjapjjta? ¿Cuentt’apjjeta!”\n2. Discípulo de Emaús: “Nayrakatajja janiw uñtjjapjjti.”\n1. Discípulo de Emaús: “Aqhamawa: Thaquina parlasipcayätwa. Mayacwa mä jakejj nanacar jac’achasini ucat nanacamp sarasinsti nanacamp ch’ict’ata parlaraquiwa.”\n2. Discípulo de Emaús: “Jisc’t’apjjetuwa cunats parlasipcäyata. Nayajj sayätwa. ¿Juma sapaquit cuntejj Jerusalenan pasqui ucjj jan yatcta, Jesusar cruzan jiwayatapata? Jupajj khanañcht’apjjetuwa, Diosaw uqham take waquichatayna ucasti uqhampinïñapänwa.”\n1. Discípulo de Emaús: “¡Bibliajj sumpinjjay yatchitaynajja! ¡Parläwijj wal ch’amanchapjjetu! Ratuquiw tiempojj pasawayi. Cuna ratutï purjjapta marcarujj ch’amacajjänwa.”\n2. Discípulo de Emaús: “Invit-t’apjtwa mankañataqui. Ucatsti: T’ant’ cätt’i, yuspagart’iwa, phachht’iwa ucatsti churapjjetuwa. Uca ratuwa uñt’jjäpjjta: ¡JESÚS! Cuna ratutï uñt’jjäpjja, chhaktawayjjewa. Janiw nanacampïjjänti.”\n1. Discípulo de Emaús: “Uqhamwa. Jesusampiw jiquisipjjta ucat t’ijusawa cuttanïpjjta yatiñanataqui Jupajja jacasquiwa.”\nQhititejj Jesusamp jiquisjjejja, janiw amuquïcaspati, mayninacarojj yatiyaniwa. Paninïjj parlasipcänwa, mayac Jesusajj uca taypin uñsti. Uñachtáyiw amparanacapa uqhamarac cruzan clavonacampi piysut cayunacapa.\nJesús: “Jumanacampi samarañapan. Nayätwa.”\nCunapachatejj arquirinacapajj uñjjänjja, creyjjapjjänwa.\nJesusat ist’añajj wali sumawa. Ucampis jupampi jiquisiñasti take pächasiñanaca chhaktayi uqhamarac wali c’uchisiyi…\nJutirinjja Manuelampi Sarampiwa cuentt’apjjatam cunjamsa Jesusampi jiquisipjjatayna.\nUñstirinaca: Parliri, discípulos, 2 discípulos de Emaús, Jesús\nPage last modified on February 27, 2019, at 07:25 AM | powered by PmWiki (pmwiki-2.2.140)


Jakäwisaxa suma q’umañapawa – Los Andes\nAchachilaxa, ¡wawa! janiwa q’añunaksa jurinaksa jakäwisaru willtjatati, uraqi manqharuwa suma jat’intaña, sirïnawa.\nUka arunakapasti jichha urukamawa chiqa wakisiri, aka urunakansti jakäwisaxa wali suma q’umirïnawa qullunakasasa, phuju qawayasa, utjawisa qawayanakapasa ukhumaraki qullu layanakasa aski suma ch’uxñakiriwa. Qullu alaya phujuta jalaniri umasa suma q’umakiriwa, jawirasa walja qhana umani, uywanakasa khusa k’uchikiwa jakxatasipxirïna, ukawjana utjasiri jaqinakasa ukhamarakiki.\nMarkanakana utjasiri jaqinakasti wali k’uchiwa jakasina sarnaqasipxirïna, manq’anakasa, umaña umasa, samsuwisa janiwa usuyasirinati; musq’achunakasa, ch’uxñachunakasa suma uñjasina, yäqasina uywatapxirinawa, ukanakasti, jiwasanakatakixa walja janchisa thurinchasirinawa, usunakatsa jark’aqasiri kunanawa.\nTaqi pachanwa, jiwasa markasana, ayllunakasana utjasirinakasti jakawisaruxa walja suma yäqasipxirïna, jichha urukamasa ukanakaxa ukhamaskiwa; sapa mayni jiwasanakatakisti Pachasa suma uñjañasaxa aski wakisiriwa.\nJakäwisa pachasaxa, suma jakañasa, amuyt’awisa, q’uma chuymaniña kunwa waxt’aschitu. Uraqpacha jaqinakatakisti Jakäwisa Pachasaxa walja, walja wakisiripuniwa, janiwa usuntayañasasa, taqi chuymampi uñjañasawa, wawanakasataki suma q’uma jakäwi uraqi jayt’awañasawa, jupanakasti jutïri urunakaxa jani t’aqisipxañapataki.\nJichha urunakasti, jakäwisaxa walja usunchatapuniwa, t’aqisiyata kunawa uñjasi, ch’umiwja ukana quqanakapasa jani chuymani jaqinakana k’utsutawa uñjasipxi, sapa uruta sapuruwa quqanakaxa k’utarata, ukana jakasiri jamach’inakasti chuymasa q’uya q’uyawa chhiwiqrapxi, chhiwchhini tapanakapasa willtjata, uka tapa qawayapanraki chhiwichhinakapasa jiwarayata jaqusipxi. Jawira umanakasa jiwa q’añu q’añukiwa, janiwa uywanakansa jaqinakansa umt’añjamakiti; uraqisasti utjawisasa sapa kuti uñtasina jachasinsa tukusiñjamawa.\nJichha urunakansti, sapa mayni jiwasanakaxa jakäwisa suma q’uma uñjasiña munstana, ukasti wila jathastaypita uraqisa q’umanchañataki aruskipt’asiñasawa; ayllunakasansa ukhamaraki markanakasansa taqinisa maynicht’asisina Jakäwisaxa jutïri urunakana walja jakaniñañapataki.\nUkhamarusa Perú, suyuna kamachinakapasti, khitinakati jichha urunakana jakäwisa q’añuchapxi ukanakatakisti chiqaparu juchanchiriñapawa; uka sixtiri wayaqanaksa janiwa apnaqañaspati, kuna aljañanakasa, alasiñanakasa jani mayampisa, mayampisa sixtiri wayaqanakaru aljasiñäxpanti. Perú, suyusa p’iqinchtuqina jiwq’iyirinakasa, phichkatirinakasa jani sinti phichxapxpanti. Achachilaxa, uka yatisinwa ukhama sirïpachana.\nTags: BasuraContaminación ambiental


Kirguistán markanx k’añaskunakan chijir puriw utjatapatax iwijanak qharirapxi ukhamat waxt’anchañataki · Global Voices Aymarata\n(es) ukan jaqukipiri\tAntonio Iborra Rovira\nJaqukipäw uñt'ayata/apkatata 20 Lapaka phaxsi 2017 21:44 GMT\nAka blog ullart'apxañäni Malagasy, русский, Español, Français, Magyar, Türkçe, 繁體中文, English\nMä iwijan jamuqapawa, pexels.com (CC0).\nAkax EurasiaNet.org chikanchasirin uñacht'äwipawa Nurjamal Djanibekova jupan qillqatawa. Iyawst'äwimpiw wasitat uñt'ayasi.\nLapaka chika phaxsinkasinx Kirguistán markan jilïr irpiripas yupaychirin p'iqinchiripas mä iwijaruw kharinuqupxi ukhamat waxt'aw lurañataki, kunalaykutï k'añask sarañ thakhinx kunayman chijinakaw utji, taqi ukanakar tukhañatakiw uka waxt'awx lurapxi.\nWaxt'äwix mä aski uñacht'äwinwa. Toktogul, markan jamuqapa, markan apnaqiripax Bishkek uksat Osh ukar sarir tata q'iwirinakaruw aychanak churapxi, ukatx k'achakiw jalapxat sasinw mayt'atayna.\n«Taqi tata q'iwirinak makiptkän jupanakaruw churapxtxa, Tatitut mayt'asisapun sarapxam sasinw ixwt'apxta. Taqi kunas askin sarañapatakiw mayt'apxta, tata q'iwirinakarus askinak thakhin sarañapatakiw mayipxta, ukhamarak kuna kamachinaktï utjkï ukarus phuqhapxañapatak mayt'ataw sasinw EurasiaNet.org jupax arst'awayi. Alipbai Boroshbayev.\nBoroshbayev jupax p'iqinchirinakas ukat markan clérigos uñt'atatanakas uka chaninchäwitx jupanakaw uchawayapxi.\nJalalabad, Nurlan Sarkarov, ukan palla pallan jilïr irpiripax institución ukax aka qalltäwirux yanapt'iw sasinw sawayi.\n«Markachirinakamp jilïr irpirinakampiw aka islámico waxt'aw lurañatak amtawayapxi. Mä jach'a thakhinpunw lurawayapxi, pallapallanakax aycha ch'iqiyañs ukhamarak ixwt'añs yanapt'asiwayapaxarakiw sasinw Sarkar jupax sawayi.\nWalja kirguisos k'añask apnaqirinakaw pallapallanakamp phisimpit achakumpit anatapxi: walpunw jaltapxi. Jak'achasinipk jupanakax janiw sayt'ayapaxtat sasinw sapxi.Q'iwt'añ chiqanakanx janiw wal jalapxañapakit sapxiwa.\nSarkarov jupax pallapallanakax juk'akiw irnaqañapak ukjax uñjasi sasinw sawayi.\n«Yaqhip chiqanakanx uka k'añaskur uñjir pallapallanakax janiw jikxatasipkiti, q'iwt'añanakans janiw uñjaskiti. Kamchinakax janiw akanakx phuqhaskiti. K'añask q'iwirinakax ukarux janiw yäqapkti ukatx arumaw k'añaskun ikxapxi» sasinw sawayi.\nK'añask uñjir pallapallanakax art'apxi 10 mara makipktki ukanx Kirguistán markanx 695 jaqiw jiwaratayna. 2016 maranx 771 jiwataw pisiqtawayxatayna. Pallapallax k'añaskunakan wal jalnaqapxatapatx walja jiwataw utji sasinw qhanancht'awayi.\nAzerbaiyán ukat Armenia qurpasin francos tiradores uraqin k’añask q’iwisipki\nArmenia 22 Anata phaxsi 2017